CELEX: 32004R2086
Language: bg
Date: 2004-11-19 00:00:00
Title: Регламент (ЕО) № 2086/2004 на Комисията от 19 ноември 2004 година за изменение на Регламент (ЕО) № 1725/2003 относно приемането на някои международни счетоводни стандарти в съответствие Регламент (ЕО) № 1606/2002 на Европейския парламент и на Съвета във връзка с въвеждането на IAS 39 (текст от значение за ЕИП)

13/ 47
            
            
               BG
            
            
               Официален вестник на Европейския съюз
            
            
               3
            
         32004R2086
   
               L 363/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 2086/2004 НА КОМИСИЯТА
   
   от 19 ноември 2004 година
   за изменение на Регламент (ЕО) № 1725/2003 относно приемането на някои международни счетоводни стандарти в съответствие Регламент (ЕО) № 1606/2002 на Европейския парламент и на Съвета във връзка с въвеждането на IAS 39
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1725/2003 (2) на Комисията бяха приети някои международни стандарти и разяснения, съществуващи към 1 септември 2002 г.
            
         
               (2)
            
            
               На 17 декември 2003 г. Съветът по международни счетоводни стандарти (International Accounting Standards Board (IASB)) публикува преработен Международен счетоводен стандарт (International Accounting Standard (IAS)) 39 Финансови инструменти: признаване и оценяване, като част от инициативата на IASB да подобри 15 стандарта, за да могат те да бъдат използвани от дружествата, които прилагат IAS за първи път през 2005 г. Целта на преработката е подобряване на качеството и съвместимостта на съществуващите IAS.
            
         
               (3)
            
            
               На 31 март 2004 г. IASB издаде изменение към IAS 39 Финансови инструменти: признаване и оценяване относно отчитане на хеджиране на справедлива стойност за портфейлно хеджиране на лихвения риск. Основната цел на това изменение е да се опрости прилагането на IAS 39 като се дава възможност за отчитане хеджирането на справедливата стойност за портфейлно хеджиране на лихвения риск.
            
         
               (4)
            
            
               По смисъла на Регламент (ЕО) № 1606/2002, целта на Комисията е да има стабилна основа от подходящи международни счетоводни стандарти от 1 януари 2005 г. Въпреки това по някои важни разпоредби на IAS 39, дискусиите между IASB, Европейската централна банка, надзорните органи и банковия отрасъл все още не са приключили. Тези разпоредби се отнасят до възможността за оценяване по справедлива стойност на всички активи и пасиви и за отчитане на хеджирането. Всяка от тези разпоредби засяга области, които са напълно автономни, обособени и отделени от останалата част на стандарта. За да бъде спазена датата 1 януари 2005 г., необходимо е IAS 39 да бъде въведен без тези разпоредби.
            
         
               (5)
            
            
               IAS 39 въвежда възможността всички активи и пасиви без ограничения да бъдат изчислявани по справедлива стойност. Въпреки това IASB публикува наскоро проект за обсъждане (консултативен документ), което предлага изменение на IAS 39 за ограничаване на тази опция, съдържаща се в стандарта. Предложеното изменение е пряк отзвук на загрижеността на Европейската централна банка и надзорните органи, представени в Базелския комитет, както и на надзорните органи за ценни книжа от държавите-членки, които са обезпокоени, че опцията за изчисляване по справедлива стойност може да бъде използвана неуместно, по-специално, за собствените пасиви на дадена компания. Комисията разглежда тези въпроси като важни и изискващи допълнително проучване. IASB е получил много коментари по тези предложени изменения и се очаква да вземе окончателно решение по този въпрос до края на 2004 г. Регламентът позволява опцията за изчисляване по справедлива стойност да бъде прилагана за финансови активи. Въпреки това за финансови активи, които не се търгуват на активни или ликвидни пазари, фирмите трябва да се погрижат да прилагат тази опция по начин, който осигурява надеждно оценяване.
            
         
               (6)
            
            
               Опцията за изчисляване по справедлива стойност не трябва да се прилага изцяло докато IASB не излезе с решение по този въпрос и докато Комисията не приеме, че по този въпрос е намерено подходящо решение. Тъй като пълното прилагане на опцията е само възможност, разпоредбите, свързани с нея, са ясно обособени и разделени от останалите части на стандарта.
            
         
               (7)
            
            
               Що се отнася до отчитане на хеджирането, има спор дали IAS 39 в достатъчна степен отчита начина, по който много Европейски банки управляват своята ликвидност, особено в областта на фиксираните лихвени проценти. Полемиката е свързана с ограничаване отчитането на хеджирането или до хеджирането на парични потоци, или до хеджирането на справедлива стойност и строгите изисквания, засягащи ефективността на тези хеджирания.
            
         
               (8)
            
            
               Много европейски банки твърдят, че IAS 39 не им позволява да прилагат отчитане на хеджирането към своите основни депозити на портфейлна база и ги принуждава да извършват непропорционални и скъпи за управлението на ликвидността и за счетоводните им системи промени. Тъй като портфейлното хеджиране, вследствие на вътрешни взаимодействия и правилото за големите числа, е различно от хеджирането на един актив или един пасив, се твърди още, че отчитането на портфейлното хеджиране на основните депозити на база на оценката по справедлива стойност е съвместимо с принципа на IAS 39, че справедливата стойност на безсрочен финансов пасив не може да бъде по-ниска от сумата, платима при поискване.
            
         
               (9)
            
            
               Въпросът дали и как счетоводното третиране на портфейлното хеджиране може да бъде решено така че да отразява по-добре особеностите на банковата дейност в условията на фиксиран лихвен процент, се приема като особено важен от IASB. IASB е създал, поради важността на проблема, работна група, която проучва предложенията, направени от европейските банки, за въвеждането в IAS 39 на нов метод за отчитане на хеджирането (хеджиране на лихвен марж), който би отразил по-точно начина, по който тези банки да извършват управлението на своята ликвидност.
            
         
               (10)
            
            
               Ето защо разпоредбите на IAS 39, които са пряко свързани със счетоводното третиране на портфейлното хеджиране, не трябва да бъдат приемани за задължително използване на този етап, защото не могат да бъдат приети за окончателни и могат да бъдат променени в близко бъдеще. Релевентните разпоредби, които са изключени от задължителна употреба, са ясно обособени и отделени от останалата част на стандарта. Те засягат тези разпоредби, които не отразяват портфейлния подход и затова препятстват отчитане на хеджирането за портфейл от основни депозити и за провизии, които оприличават риск от авансово плащане на лихвен риск и затова препятстват прилагането на методи за управление на риска, признати като приемливи от банковия надзор. Но компаниите имат възможността да прилагат тези разпоредби и затова могат да прилагат всички разпоредби за отчитане на хеджирането съгласно IAS 39.
            
         
               (11)
            
            
               Наличието в правото на Общността на счетоводен стандарт относно третирането на финансовите инструменти е основен елемент на основната група стандарти, които следва да бъдат прилагани от компаниите през 2005 г. Затова целта е, колкото се може по-бързо и ако изобщо това е възможно, към края на 2005 г. да се стигне до положение, при което измененият IAS 39 да бъде приет в своята цялост от Комисията. Следователно, Комисията ще преразгледа приложимостта на IAS 39 веднага след като разпоредбите, свързани с опцията за отчитане по справедлива стойност и с отчитане на хеджирането, бъдат изменени от IASB най-късно до 31 декември 2005 г. Разработва се общо решение от IASB, Европейската централна банка и органите за банков надзор за цялостно прилагане на опцията за отчитане по справедлива стойност. Следователно, Комисията ще следи отблизо продължаващата работа по този проблем и регулярно ще прави преглед от приложимостта на стандарта. Освен това, приемането на съответните разпоредби за отчитане на хеджирането в близко бъдеще е тясно свързано с напредъка на работната група, създадена от IASB.
            
         
               (12)
            
            
               Дружества, които за първи път изготвят своите финансови отчети в съответствие с международните стандарти за финансови отчети (International Financial Reporting Standards (IFRS)) и прилагат IAS 39 във версията, приложена към настоящия регламент, трябва да се считат за „прилагащи за първи път“ по смисъла на IFRS 1, приет с Регламент (ЕО) № 707/2004 и настоящия регламент. Целта на IFRS 1 е, разходите за пълното преминаване към IAS/ IFRS да не надвишават ползите за потребителите на финансови отчети. Този довод се прилага и за преминаването към пълно прилагане на одобрени IAS. Следователно, позоваванията в IFRS 1 на IAS/IFRS, приет с Регламент (ЕО) № 707/2004, трябва да се тълкуват като позовавания на IAS/IFRS, приети на базата на Регламент (ЕО) № 1606/2002 г.
            
         
               (13)
            
            
               Приемането на IAS 39 предполага като последствие изменения към IAS 12, 18, 19, 30, 36 и 37, и SIC 27, които са приети с Регламент (ЕО) № 1725/2003, за да се гарантира съвместимост между съответните стандарти.
            
         
               (14)
            
            
               Ето защо Комисията заключи, че IAS 39, съгласно приложението към настоящия регламент, отговаря на критериите за приемане, предвидени в член 3 от Регламент (ЕО) № 1606/2002 г.
            
         
               (15)
            
            
               Ето защо Регламент (ЕО) № 1725/2003 следва да бъде изменен съответно.
            
         
               (16)
            
            
               Мерките, предвидени в настоящия регламент съответстват на становището на Счетоводния регулаторен комитет.
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Международен счетоводен стандарт (IAS) 39 Финансови инструменти: признаване и оценяване, с изключение на някои разпоредби относно използването на опцията за отчитане по справедлива стойност и някои разпоредби, свързани с отчитане на хеджирането, се помества в приложението към Регламент (ЕО) № 1725/2003.
   Текстът, който трябва да бъде поместен, съгласно първата алинея, е даден в приложението към настоящия регламент.
   2.   Компаниите се считат за „прилагащи за първи път“ съгласно параграф 1. позоваванията в IFRS 1 на IAS/IFRS се тълкуват като позовавания на IAS/IFRS, приети от Комисията, на базата на Регламент (ЕО) № 1606/2002
   3.   IAS 12, 18, 19, 30, 36 и 37, и SIC- 27, както и Международен стандарт за финансов отчет 1, са изменени в съответствие с приложение Б на IAS 39, съгласно приложението към настоящия регламент.
   Член 2
   Настоящият регламент влиза в сила на 20 ден след неговото публикуване в Официален вестник на Европейските общности.
   
   Той се прилага най-късно от 1 януари 2005 г.
   
      Съставено в Брюксел на 19 ноември 2004 година.
      
         
            За Комисията
         
         Frederik BOLKESTEIN
         
         
            Член на Комисията
         
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 261, 13.10.2003 г., стр. 1. Регламент, изменен с Регламент (ЕО) № 707/2004 (ОВ L 111, 17.4.2004 г., стр. 3).
   ПРИЛОЖЕНИЕ
   МЕЖДУНАРОДНИ СЧЕТОВОДНИ СТАНДАРТИ
   Заглавие
   
               IAS 39
            
            
               Финансови инструменти: признаване и оценяване
               с изключение на разпоредбите относно използването на опцията за отчитане по справедлива стойност и някои разпоредби, свързани с отчитане на хеджирането
            
         
      Възпроизвеждането е разрешено в рамките на Европейското икономическо пространство. Всички права запазени извън ЕИП, с изключение на правото за възпроизвеждане за лично ползване или друго справедливо отношение. Допълнителна информация може да бъде получена от IASB на Интернет адрес www.iasb.org.uk.
   IAS 39МЕЖДУНАРОДЕН СЧЕТОВОДЕН СТАНДАРТ 39
   Финансови инструменти: признаване и оценяване
   СЪДЪРЖАНИЕ
   Цел
   Обхват
   Определения
   Внедрени деривативи
   Признаване и отписване
   Първоначално признаване
   Отписване на финансов актив
   Прехвърляния, които отговарят на условията за отписване
   Прехвърляния, които не отговарят на условията за отписване
   Продължаващо участие в прехвърлени активи
   Всички прехвърляния
   Обичайна покупко-продажба на финансов актив
   Отписване на финансов пасив
   Оценяване
   Първоначално оценяване на финансови активи и финансови пасиви
   Последващо оценяване на финансови активи
   Последващо оценяване на финансови пасиви
   Съображения за оценяване по справедлива стойност
   Прекласификация
   Печалби и загуби
   Обезценка и несъбираемост на финансови активи
   Финансови активи, отчетени по амортизирана стойност
   Финансови активи, отчетени по себестойност
   Финансови активи за продажба
   Хеджиране
   Инструменти за хеджиране
   Подходящи инструменти
   Предназначение на хеджиращи инструменти
   Хеджирана позиция
   Подходящи позиции
   Определяне на финансови позиции като хеджирани позиции
   Определяне на нефинансови позиции като хеджирани позиции
   Определяне на групи позиции като хеджирани позиции
   Отчитане на хеджиране
   Хеджирания на справедлива стойност
   Хеджирания на парични потоци
   Хеджирания на нетни инвестиции
   Дата на влизане в сила и преходни разпоредби
   Отменяне на други решения
   Преработеният стандарт отменя IAS 39 (преработен през 2000 г.) Финансови инструменти: признаване и оценяване и следва да се прилага за едногодишни периоди, започващи на или след 1 януари 2005 г. Позволено е по-ранно прилагане.
   ЦЕЛ
   
               1.
            
            
               Целта на настоящия стандарт е да установи принципите за признаване и оценяване на финансови активи, финансови пасиви и някои договори за покупко-продажба на нефинансови позиции. Изискванията за представяне и оповестяване на информация за финансовите инструменти са посочени в IAS 32 Финансови инструменти: оповестяване и представяне.
               
            
         ОБХВАТ
   
               
                  
                     2.
                  
               
            
            
               
                  
                     Настоящият стандарт се прилага от всички предприятия за всички финансови инструменти с изключение на:
                  
               
               
                           
                              
                                 а)
                              
                           
                        
                        
                           
                              
                                 онези дялове в дъщерни, асоциирани и съвместни предприятия, които се отчитат според IAS 27 Консолидирани и индивидуални счетоводни отчети, IAS 28 Инвестиции в асоциирани предприятия и IAS 31 Дялове в смесени предприятия. Независимо от това предприятията прилагат настоящия стандарт за дялове в дъщерни, асоциирани или съвместни предприятия, които, съгласно IAS 27, IAS 28 или IAS 31, се отчитат по настоящия стандарт. Образуванията прилагат също така настоящия стандарт към деривативи за дялове в дъщерни, асоциирани или съвместни предприятия, освен ако деривативът отговаря на определението за капиталов инструмент на образуванието в IAS 32;
                              
                           
                        
                     
                           
                              
                                 б)
                              
                           
                        
                        
                           
                              
                                 лизингови права и задължения, за които се прилага IAS 17 Лизинги, като:
                              
                           
                           
                                       
                                          
                                             i)
                                          
                                       
                                    
                                    
                                       
                                          
                                             лизинговите вземания, признати от лизингодателя, са предмет на разпоредбите за отписване и обезценка съгласно настоящия стандарт (виж параграфи 15-37, 58, 59, 63-65и приложение А, параграфи AG36-AG52 и AG84-AG93);
                                          
                                       
                                    
                                 
                                       
                                          
                                             ii)
                                          
                                       
                                    
                                    
                                       
                                          
                                             задължения по финансов лизинг, признати от лизингополучателя, са предмет на разпоредбите за отписване съгласно настоящия стандарт (виж параграфи 39-42 и приложение А, параграфи AG57-AG63);
                                          
                                       
                                       
                                          и
                                       
                                    
                                 
                                       
                                          
                                             iii)
                                          
                                       
                                    
                                    
                                       
                                          
                                             деривативите, внедрени в лизингите, са предмет на разпоредбите за внедрени деривативи по настоящия стандарт (виж параграфи 10-13 и приложение А, AG27-AG33).
                                          
                                       
                                    
                                 
                     
                           
                              
                                 в)
                              
                           
                        
                        
                           
                              
                                 права и задължения на работодатели по осигурителни планове на заети лица, за които е приложим IAS 19 Доходи на заети лица;
                           
                        
                     
                           
                              
                                 г)
                              
                           
                        
                        
                           
                              
                                 права и задължения по силата на застрахователни договори. Предприятията, обаче, прилагат настоящия стандарт за финансов инструмент под формата на застрахователен (или презастрахователен) договор съгласно параграф 6 от IAS 32, но принципно включва прехвърлянето на финансовия риск съгласно параграф 52 от настоящия стандарт. Освен това, деривативите, внедрени в застрахователни договори, са предмет на разпоредбите за внедрени деривативи от настоящия стандарт (виж параграфи 10-13 и приложение А, параграфи AG27-AG33);
                              
                           
                        
                     
                           
                              
                                 д)
                              
                           
                        
                        
                           
                              
                                 финансови инструменти, издадени от образуванието, които отговарят на определението за капиталов инструмент в IAS 32 (включително опции и гаранции). Притежателят на подобни капиталови инструменти прилага спрямо тях настоящия стандарт, освен ако те съответстват на изключенията по а) по-горе;
                              
                           
                        
                     
                           
                              
                                 е)
                              
                           
                        
                        
                           
                              
                                 договори за финансови гаранции (включително акредитиви и други договори за просрочие на кредит), които осигуряват извършване на плащания, които да обезщетят държателя поради това, че длъжникът не е платил дължимата вноска съгласно първоначалните или изменени условия на дългов инструмент (виж параграф 3). Издателят на такъв договор за финансова гаранция го признава първоначално по справедлива стойност, а след това го оценява по по-високата от (i) стойността, призната съгласно IAS 37 Провизии, условни задължения и условни активи, (ii) първоначално признатата стойност минус, когато е уместно, натрупаната амортизация, призната съгласно IAS 18 Приходи. Финансовите гаранции се разглеждат в разпоредбите за отписване по настоящия стандарт (виж параграфи 39-42 и приложение А, параграфи AG57-AG63);
                              
                           
                        
                     
                           
                              
                                 ж)
                              
                           
                        
                        
                           
                              
                                 договори за условно възмездяване при бизнес комбинация (виж параграфи 65 - 67 на IAS 22 Бизнес комбинации). Това освобождаване се прилага само към придобиващия;
                              
                           
                        
                     
                           
                              
                                 з)
                              
                           
                        
                        
                           
                              
                                 договори, които изискват плащане на основата на климатични, геологически или други физически променливи (виж приложение А, параграф AG1). Други видове деривативи, които са внедрени в подобни договори, са предмет на разпоредбите за внедрени деривативи от настоящия стандарт (например, ако лихвеният суоп зависи от климатична променлива, елементът лихвен суоп е внедрен дериватив, който е в обхвата на настоящия стандарт - виж параграфи 10-13 и приложение А, параграфи AG27-AG33);
                              
                           
                        
                     
                           
                              
                                 и)
                              
                           
                        
                        
                           
                              
                                 с изключение на предвидените в параграф 4, кредитни задължения, които не могат да бъдат уредени нетно в брой или с друг финансов инструмент. Едно кредитно задължение не се счита за уредено нетно единствено поради това, че кредитът се плаща на вноски (например ипотечен заем за строителство, който се изплаща на вноски в зависимост от етапа на изграждане). Издателят на задължение за предоставяне на кредит по лихвен процент под пазара първоначално го признава по справедлива стойност, а впоследствие го оценява по по-високата от (i) стойността, призната съгласно IAS 37 и (ii) първоначално признатата стойност минус, когато това е възможно, натрупаната амортизация, призната съгласно IAS 18. Издателят на кредитни задължения прилага IAS 37 към други кредитни задължения, които не са в обхвата на настоящия стандарт. Кредитните задължения са предмет на разпоредбите за отписване от настоящия стандарт (виж параграфи 15-42 и приложение А, параграфи AG36-AG63).
                              
                           
                        
                     
         
               
                  
                     3.
                  
               
            
            
               
                  
                     Договорите за финансови гаранции са предмет на настоящия стандарт, ако предвиждат извършването на плащания в отговор на промени в определен лихвен процент, цена на финансов инструмент, цена на стока, валутен курс, ценови или лихвен индекс, кредитен рейтинг или кредитен индекс, или друга променлива (понякога наричана „основна“). Например договор за финансова гаранция, който предвижда да се извършат плащания, ако кредитният рейтинг на длъжника падне под определено ниво, попада в обхвата на настоящия стандарт.
                  
               
            
         
               
                  
                     4.
                  
               
            
            
               
                  
                     Кредитни задължения, които образуванието определя като финансови пасиви по справедлива стойност чрез печалбата или загубата, попадат в обхвата на настоящия стандарт. Образувание, което в миналото е продавало активите, произтичащи от неговите кредитни задължения скоро след възникването, прилага настоящия стандарт към всички свои кредитни задължения от същата категория.
                  
               
            
         
               
                  
                     5.
                  
               
            
            
               
                  
                     Настоящият стандарт се прилага към тези договори за покупко-продажба на нефинансова позиция, които могат да бъдат уредени нетно в брой или чрез друг финансов инструмент, или чрез размяна на финансови инструменти, все едно договорите са финансови инструменти, с изключение на договори, които се сключват и продължават да бъдат държани за получаване на доставка на нефинансова позиция съгласно очакваните от образуванието изисквания за покупко-продажба или използване.
                  
               
            
         
               6.
            
            
               Съществуват различни начини, по които един договор за покупко-продажба на нефинансова позиция може да бъде уреден на нетна база в брой или чрез друг финансов инструмент, или размяна на финансови инструменти. Те включват:
               
                           а)
                        
                        
                           когато условията на договора позволяват на всяка от страните да го уреди нетно в брой или чрез друг финансов инструмент, или чрез размяна на финансови инструменти;
                        
                     
                           б)
                        
                        
                           когато възможността за уреждане нетно в брой или чрез друг финансов инструмент, или чрез размяна на финансови инструменти, не е изрично изразена в условията на договора, но образуванието има практика при уреждането на подобни договори нетно в брой или чрез друг финансов инструмент, или чрез размяна на финансови инструменти (с контрагента, чрез сключване на договори за нетиране или чрез продажба на договора преди упражняването му или изтичането на неговия срок);
                        
                     
                           в)
                        
                        
                           когато, за подобни договори, образуванието има практика да поема доставката на базовата позиция и да я продава в кратък период от време след доставката с цел генериране на печалба от краткосрочните колебания в цената на дилърския марж;
                           и
                        
                     
                           г)
                        
                        
                           когато нефинансовата позиция, която е предмета на договора, може лесно да бъде конвертирана в парични средства.
                        
                     Договор, за който се прилагат б) или в), не се сключва с цел получаване или доставка на нефинансовата позиция съгласно очакваните от образуванието изисквания за покупко-продажба или използване и, съответно, е в обхвата на настоящия стандарт. Други договори, към които се прилага параграф 5, се оценяват с цел да се определи дали са сключени и продължават да бъдат държани за получаване или доставка на нефинансовата позиция съгласно очакваните от образуванието изисквания за покупко-продажба или използване и, следователно, дали са в обхвата на настоящия стандарт.
            
         
               7.
            
            
               Записана опция за покупка или продажба на нефинансова позиция, която може да бъде уредена нетно в брой или други финансови инструменти, или чрез размяна на финансови инструменти, съгласно параграф 6а) или г), е в обхвата на настоящия стандарт. Такъв договор не може да бъде сключен с цел получаване или доставка на нефинансовата позиция съгласно очакваните от образуванието изисквания за покупко-продажба или използване.
            
         ОПРЕДЕЛЕНИЯ
   
               8.
            
            
               Термините, дефинирани в IAS 32 се използват в настоящия стандарт със значенията, посочени в параграф 11 от IAS 32. IAS 32 да определения на следните термини:
               
                           —
                        
                        
                           финансов инструмент
                        
                     
                           —
                        
                        
                           финансов актив
                        
                     
                           —
                        
                        
                           финансов пасив
                        
                     
                           —
                        
                        
                           капиталов инструмент
                        
                     и дава насоки за прилагането на тези определения.
            
         
               9.
            
            
               
                  
                     В настоящия стандарт се използват следните термини с посочените значения:
                  
               
               Определение за дериватив
               
                  Дериватив е финансов инструмент или друг договор в обхвата на настоящия стандарт (виж параграфи 2-7), който притежава всички три от следните характеристики:
               
               
                           
                              
                                 а)
                              
                           
                        
                        
                           
                              
                                 неговата стойност се мени в отговор на промяната в конкретен лихвен процент, цена на финансов инструмент, цена на стока, валутен курс, ценови или рейтингов индекс, кредитен рейтинг или кредитен индекс или друга подобна променлива (която понякога се нарича „базова“);
                              
                           
                        
                     
                           
                              
                                 б)
                              
                           
                        
                        
                           
                              
                                 той не изисква първоначална нетна инвестиция или първоначална нетна инвестиция, по-малка от необходимата за други видове договори, които се очаква да реагират по подобен начин на промените в пазарните условия;
                              
                           
                           
                              и
                           
                        
                     
                           
                              
                                 в)
                              
                           
                        
                        
                           
                              
                                 той се урежда на бъдеща дата.Определения за четири категории финансови инструменти
                           
                        
                     
                  Финансов актив или финансов пасив по справедлива стойност чрез печалба или загуба, е финансов актив или финансов пасив, който изпълнява някое от следните условия:
               
               
                           
                              
                                 а)
                              
                           
                        
                        
                           
                              
                                 Той се класифицира като държан за търгуване. Финансов актив или финансов пасив се класифицира като държан за търгуване, ако:
                              
                           
                           
                                       
                                          
                                             i)
                                          
                                       
                                    
                                    
                                       
                                          
                                             е бил придобит или поет главно с цел продажба или обратно изкупуване в кратък срок;
                                          
                                       
                                    
                                 
                                       
                                          
                                             ii)
                                          
                                       
                                    
                                    
                                       
                                          
                                             той е част от портфейл от определени финансови инструменти, които се управляват заедно и за които има доказателство за скорошна история на краткосрочно извличане на печалба;
                                          
                                       
                                       
                                          или
                                       
                                    
                                 
                                       
                                          
                                             iii)
                                          
                                       
                                    
                                    
                                       
                                          
                                             е дериватив (с изключение на специално определени и ефективни хеджиращи инструменти).
                                          
                                       
                                    
                                 
                     
                           
                              
                                 б)
                              
                           
                        
                        
                           
                              
                                 (…) Всеки финансов актив (…) в обхвата на настоящия стандарт може да бъде определен, при първоначалното признаване, като финансов актив ( …) по справедлива стойност чрез печалба или загуба, с изключение на инвестиции в капиталови инструменти, които нямат котирана пазарна цена на активен пазар, и чиято справедлива стойност не може да бъде надеждно измерена (виж параграф 46в) и приложение А параграфи AG80 и AG81).
                              
                           
                        
                     
                  Инвестиции, държани до падеж, са недеривативни финансови активи с фиксирано или определимо плащане и фиксиран падеж, които образуванието има положителното намерение и възможност да запази до падеж (виж приложение А, параграфи AG16-AG25) с изключение на:
               
               
                           
                              
                                 а)
                              
                           
                        
                        
                           
                              
                                 тези, които образуванието, след първоначално признаване, определя по справедлива стойност чрез печалба или загуба;
                              
                           
                        
                     
                           
                              
                                 б)
                              
                           
                        
                        
                           
                              
                                 тези, които образуванието определя като обявени за продажба;
                              
                           
                           
                              и
                           
                        
                     
                           
                              
                                 в)
                              
                           
                        
                        
                           
                              
                                 тези, които отговарят на определението за кредити и вземания.
                              
                           
                        
                     
                  Образуванието не класифицира финансовите активи като държани до падеж, ако образуванието има, през текущата финансова година или през двете предшестващи финансови години, продадени или прекласифицирани повече от незначителна сума от държани до падеж инвестиции преди падежа (повече от незначителни по отношение на общата сума на държани до падеж инвестиции), освен продажби или прекласификации, които:
               
               
                           
                              
                                 i)
                              
                           
                        
                        
                           
                              
                                 са толкова близо до падежа или датата на обратно изкупуване на финансовия актив (например по-малко от три месеца до падежа), че промените в пазарните лихвени проценти не биха имали значителен ефект върху справедливата стойност на финансовия актив;
                              
                           
                        
                     
                           
                              
                                 ii)
                              
                           
                        
                        
                           
                              
                                 възникват след като образуванието е събрало реално първоначалната главница на финансовия актив чрез планирани плащания или авансови плащания;
                              
                           
                           
                              или
                           
                        
                     
                           
                              
                                 iii)
                              
                           
                        
                        
                           
                              
                                 могат да бъдат отнесени към изолирано събитие, което е извън контрола на образуванието, не е периодично и не може да бъде надеждно предвидено от образуванието;
                              
                           
                        
                     
                  Кредити и вземания са недеривативни финансови активи с фиксирани или определими плащания, които не се котират на активен пазар, освен:
               
               
                           
                              
                                 а)
                              
                           
                        
                        
                           
                              
                                 онези, които образуванието има намерение да продаде незабавно или в близко бъдеще, които трябва да се класифицират като държани за търгуване и тези, които образуванието, след първоначално признаване, определя по справедлива стойност чрез печалба или загуба;
                              
                           
                        
                     
                           
                              
                                 б)
                              
                           
                        
                        
                           
                              
                                 тези, които образуванието, след първоначално признаване, определя като обявени за продажба;
                              
                           
                           
                              или
                           
                        
                     
                           
                              
                                 в)
                              
                           
                        
                        
                           
                              
                                 тези, за които държателят не може да възстанови реално цялата първоначална инвестиция, освен поради влошаване на кредита, които се класифицират като обявени за продажба.
                              
                           
                        
                     
                  Дял, придобит в обединения от активи, които не са кредити или вземания (например дял във взаимен фонд или подобен), не е кредит или вземане.
               
               
                  Финансови активи, обявени за продажба, са онези недеривативни финансови активи, които са определени като обявени за продажба или не са класифицирани като а) кредити и вземания, б) инвестиции, държани до падеж, или в) финансови активи по справедлива стойност чрез печалба или загуба.
               
               Определения, отнасящи се до признаване и оценяване
               
                  Амортизираната стойност на финансов актив или финансов пасив е сумата, на която е оценен финансовият актив или пасив при неговото първоначално признаване, минус вноските от погасяване на главницата, плюс-минус натрупаната амортизация, чрез използване метода на ефективната лихва, на всяка разлика между този първоначален размер и размера на падеж, и минус всяко отчисление (директно или чрез употреба на корективна сметка) за обезценка или несъбираемост.
               
               
                  Методът на ефективната лихва е метод за изчисляване на амортизираната стойност на финансов актив или финансов пасив (или група от финансови активи или финансови пасиви) и за разпределяне на прихода от лихви или разхода по лихви през съответния период. Ефективният лихвен процент е процентът, който точно дисконтира очакваните бъдещи парични плащания или постъпления през очаквания живот на финансовия инструмент или, когато е възможно, по-кратък период, до нетната преносна стойност на финансовия актив или финансовия пасив. Когато изчислява ефективния лихвен процент, образуванието оценява паричните потоци като взема предвид всички договорни условия на финансовия инструмент (например авансово плащане, „кол“ опция и подобни), но не и бъдещите загуби от кредити. Това изчисление включва всички възнаграждения и такси, платени или получени между страните по договора, които са неразделна част от ефективния лихвен процент (виж IAS 18), разходи по сделката и други премии или отстъпки. Съществува презумпция, че паричните потоци и очакваният живот на група подобни финансови инструменти може да бъде надеждно оценен. В тези редки случаи обаче, когато е невъзможно да се оценят надеждно паричните потоци или очаквания живот на даден финансов инструмент (или група финансови инструменти), образуванието използва договорните парични потоци през целия договорен срок на финансовия инструмент (или група финансови инструменти).
               
               
                  Отписване е изваждането на признат по-рано финансов актив или финансов пасив от балансовия отчет на образуванието.
               
               
                  Справедлива стойност е сумата, за която активът може да бъде разменен, или пасивът уреден, между информирани, желаещи страни в пряка сделка.
                         (1)
                     
                  
               
               
                  Редовна покупко-продажба е покупка или продажба на финансов актив съгласно договор, чиито условия изискват доставка на актива в сроковете, установени с наредба или конвенция на въпросния пазар.
               
               
                  Разходи по извършване на сделката са разходите, които са пряко свързани с придобиването, издаването или продажбата на финансов актив или пасив (виж приложение А, параграф AG13). Пределен разход е този, който не би бил направен, ако образуванието не е придобило, издало или продало финансов инструмент.
               
               Определения, отнасящи се до отчитане на хеджирането
               
                  Твърд ангажимент е обвързващо споразумение за размяна на определени ресурси на определена цена на определена бъдеща дата или дати.
               
               
                  Прогнозна сделка е необвързана, но очаквана бъдеща транзакция.
               
               
                  Хеджиращ инструмент е специално определен дериватив или (само за хеджиране на риска от промени в обменния курс на чуждестранните валути) определен недеривативен финансов актив или финансов пасив, чиято справедлива стойност или парични потоци се очаква да компенсират промените в справедливата стойност или паричните потоци на съответната хеджирана позиция (параграфи 72-77и приложение А, параграфи AG94-AG97 доразвиват определението за хеджиращ инструмент).
               
               
                  Хеджирана позиция е актив, пасив, неотменим ангажимент или много вероятна прогнозна сделка, или нетна инвестиция в чуждестранна дейност, която а) излага образуванието на риск от изменения в справедливата стойност или промени в бъдещите парични потоци, и б) се определя като хеджирана (параграфи 78-84и приложение А, параграфи AG98-AG101 доразвиват определението за хеджирани позиции).
               
               
                  Ефективност на хеджирането е степента, в която промените в справедливата стойност или паричните потоци на хеджираната позиция, които се отнасят до хеджирания риск, се компенсират от промени в справедливата стойност или паричните потоци на хеджиращия инструмент (виж приложение А, параграфи AG105-AG113).
            
         ВНЕДРЕНИ ДЕРИВАТИВИ
   
               10.
            
            
               Внедрения дериватив е компонент на хибриден (комбиниран) финансов инструмент, който включва и недеривативен основен договор - в резултат на което някои парични потоци на комбинирания инструмент варират подобно на самостоятелен дериватив. Внедреният дериватив води до изменение на някои или всички парични потоци, които иначе биха възникнали по договора, в съответствие с определен лихвен процент, цена на финансов инструмент, цена на стока, валутен курс, кредитен рейтинг или кредитен индекс, или друга променлива. Дериватив, който е прикрепен към финансов инструмент, но може да бъде договорно прехвърлен независимо от този инструмент, или има различен контрагент от този инструмент, не е внедрен дериватив, а отделен финансов инструмент.
            
         
               11.
            
            
               
                  
                     Внедреният дериватив трябва да се отдели от основния договор и да се отчита като дериватив по силата на настоящия стандарт, единствено ако са спазени условията
                  :
               
                           
                              
                                 а)
                              
                           
                        
                        
                           
                              
                                 икономическите характеристики и рискове на внедрения дериватив не са тясно свързани с икономическите характеристики и рискове на основния договор (виж приложение А, параграфи AG30 и AG33);
                              
                           
                        
                     
                           
                              
                                 б)
                              
                           
                        
                        
                           
                              
                                 отделен инструмент със същите условия като внедрения дериватив би отговарял на определението за дериватив;
                              
                           
                           
                              и
                           
                        
                     
                           
                              
                                 в)
                              
                           
                        
                        
                           
                              
                                 хибридният (комбиниран) инструмент не се оценява по справедлива стойност с изменения в справедливата стойност, признати в приходи или разходи (т.е. дериватив, който е внедрен във финансов актив или финансов пасив по справедлива стойност чрез печалба или загуба, не е отделен).
                              
                           
                        
                     
                  Ако внедреният дериватив е отделен, основният договор трябва да се отчита според настоящия стандарт, когато самият той е финансов инструмент и в съответствие с други подходящи стандарти, ако не е финансов инструмент. Настоящият стандарт не се занимава с това дали внедрения дериватив да се представя отделно в лицевата страна на финансовите отчети.
               
            
         
               12.
            
            
               
                  
                     Ако от едно образувание се изисква по настоящия стандарт да отдели внедрен дериватив от неговия основен договор, но то не може да оцени внедрения дериватив отделно или на датата на придобиването, или на последваща отчетна дата, то третира целия комбиниран договор като финансов актив или финансов пасив, който е държан за търгуване.
                  
               
            
         
               13.
            
            
               Ако едно образувание не може да определи надеждно справедливата стойност на внедрен дериватив на базата на неговите условия (примерно, защото внедреният дериватив е основан на некотиран капиталов инструмент), справедливата стойност на внедрения дериватив е разликата между справедливата стойност на хибридния инструмент и справедливата стойност на основния договор, ако те могат да бъдат определени по настоящия стандарт. Ако образуванието не може да определи справедливата стойност на внедрения дериватив по този метод, прилага се параграф 12 и комбинираният инструмент се третира като държан за търгуване.
            
         ПРИЗНАВАНЕ И ОТПИСВАНЕ
   Първоначално признаван
   
               14.
            
            
               
                  
                     Едно образувание признава финансов актив или финансов пасив в своя балансов отчет единствено, когато образуванието стане страна по договорните разпоредби на инструмента. (виж параграф 38 по отношение на обичайните покупки на финансови активи).
                  
               
            
         Отписване на финансов актив
   
               15.
            
            
               
                  
                     В консолидираните финансови отчети, параграфи 16-23 и приложение А, параграфи AG34-AG52 се прилагат заедно. Следователно, образуванието първо консолидира всички дъщерни предприятия съгласно IAS 27 и SIC-12 Консолидация-предприятия със специална цел и след това прилага параграфи 16-23 и приложение А, параграфи AG34-AG52 към получената група.
               
            
         
               16.
            
            
               
                  
                     Преди оценката дали и доколко отписването е уместно съгласно параграфи 17-23, образуванието определя дали тези параграфи трябва да се прилагат към част от финансовия актив (или част от група подобни финансови активи) или към финансовия актив (група подобни финансови активи) в неговата цялост, както следва:
                  
               
               
                           
                              
                                 а)
                              
                           
                        
                        
                           
                              
                                 Параграфи 17-23 се прилагат към част от финансов актив (или част от група от подобни финансови активи), единствено ако частта, предвидена за отписване, отговаря на едно от следните три условия:
                              
                           
                           
                                       
                                          
                                             i)
                                          
                                       
                                    
                                    
                                       
                                          
                                             Частта включва само точно определени парични потоци от финансов актив (или група подобни финансови активи). Примерно, когато едно образувание сключва споразумение за лихвен „стрип“, с което контрагентът придобива право върху лихвените парични потоци, но не върху паричните потоци по главницата, от дългов инструмент, към лихвените парични потоци се прилагат параграфи 17-23;
                                          
                                       
                                    
                                 
                                       
                                          
                                             ii)
                                          
                                       
                                    
                                    
                                       
                                          
                                             Частта включва само пропорционален дял от паричните потоци от финансов актив (или група подобни финансови активи). Например, когато едно образувание сключи споразумение, с което контрагента получава правата на 90 % дял от всички парични потоци на финансов инструмент, параграфи 17-23 се прилагат към 90 % от тези парични потоци. Ако има повече от един контрагент, не се изисква всеки от тях да има пропорционален дял от паричните потоци при условие че образуванието -прехвърлител има пропорционален дял;
                                          
                                       
                                    
                                 
                                       
                                          
                                             iii)
                                          
                                       
                                    
                                    
                                       
                                          
                                             Частта включва само пропорционален дял от точно определени парични потоци от финансов актив (или група от подобни финансови активи). Например, когато едно образувание сключи споразумение, с което контрагентът получи правата на 90 % дял от лихвените парични потоци от финансов актив, параграфи 17-23 се прилагат към 90 % от тези лихвени парични потоци. Ако има повече от един контрагент, не се изисква всеки от тях да има пропорционален дял от точно определените парични потоци, при условие че образуванието -прехвърлител има пропорционален дял.
                                          
                                       
                                    
                                 
                     
                           
                              
                                 б)
                              
                           
                        
                        
                           
                              
                                 Във всички останали случаи параграфи 17-23 се прилагат към финансовия актив в неговата цялост (или към групата подобни финансови активи в тяхната цялост). Например, когато едно образувание прехвърля (i) правата върху първите или последните 90 % от паричните постъпления от финансов актив (или група финансови активи), или (ii) правата върху 90 % от паричните потоци от група вземания, но дава гаранция за компенсиране на купувача за загуби от кредити до 8 % от сумата на главницата на вземанията, параграфи 17-23 се прилагат към финансовия актив (или група подобни финансови активи) в неговата цялост.
                              
                           
                        
                     
                  В параграфи 17-26 терминът „финансов актив“ се отнася или за част от финансов актив (или част от група подобни финансови активи) съгласно параграф а) по-горе, или за финансов актив (или група подобни финансови активи) в неговата цялост.
               
            
         
               17.
            
            
               
                  
                     Образуванието отписва финансов актив единствено, когато:
                  
               
               
                           
                              
                                 а)
                              
                           
                        
                        
                           
                              
                                 изтича срокът на договорните права на паричните потоци от финансовия актив;
                              
                           
                           
                              или
                           
                        
                     
                           
                              
                                 б)
                              
                           
                        
                        
                           
                              
                                 образуванието прехвърля финансовия актив съгласно параграфи 18 и 19 и прехвърлянето се квалифицира за отписване в съответствие с параграф 20.
                              
                           
                        
                     
                  (Виж параграф 38 за обичайни продажби на финансови активи.)
               
            
         
               18.
            
            
               
                  
                     Образуванието прехвърля финансов актив единствено, ако:
                  
               
               
                           
                              
                                 а)
                              
                           
                        
                        
                           
                              
                                 прехвърля договорните права за получаване на паричните потоци от финансовия актив;
                              
                           
                           
                              или
                           
                        
                     
                           
                              
                                 б)
                              
                           
                        
                        
                           
                              
                                 задържа договорните права за получаване на паричните потоци на финансовия актив, но поема договорни задължения да плаща паричните потоци на един или повече приобретатели в споразумение, което отговаря на условията в параграф 19.
                              
                           
                        
                     
         
               19.
            
            
               
                  
                     Когато едно образувание задържа договорните права, за да получава паричните потоци от финансов актив (първоначалния актив), но поема договорно задължение да плаща тези парични потоци на едно или повече образувания („възможния приобретател“) образуванието третира операцията като прехвърляне на финансов актив, единствено ако са изпълнени следните три условия:
                  
               
               
                           
                              
                                 а)
                              
                           
                        
                        
                           
                              
                                 образуванието няма задължение да плаща суми на възможни приобретатели, освен ако събира еквивалентни суми от първоначалния актив. Краткосрочните авансови плащания от образуванието с право на пълно възстановяване на заетата сума плюс начислената лихва по пазарните ставки не нарушават това условие;
                              
                           
                        
                     
                           
                              
                                 б)
                              
                           
                        
                        
                           
                              
                                 на образуванието е забранено, съгласно условията на договора за прехвърляне, да продава или залага първоначалния актив, различен от ценни книжа, на възможни приобретатели за задължението да им плаща парични потоци;
                              
                           
                        
                     
                           
                              
                                 в)
                              
                           
                        
                        
                           
                              
                                 образуванието има задължението да изплаща всички парични потоци, които то събира от името на възможните приобретатели без забавяне. Освен това, образуванието няма право да реинвестира такива парични потоци, с изключение на пари или парични еквиваленти (съгласно IAS 7
                              
                              Отчети за паричните потоци)
                              
                                 по време на краткия период за уреждане от датата на събирането до датата на задължителното изплащане към възможните приобретатели, и лихвата, спечелена от такива инвестиции, се прехвърля на възможните приобретатели.
                              
                           
                        
                     
         
               20.
            
            
               
                  
                     Когато едно образувание прехвърля финансов актив (виж параграф 18), то оценява степента, до която то задържа рисковете и ползите от владението на финансовия актив. В такъв случай:
                  
               
               
                           
                              
                                 а)
                              
                           
                        
                        
                           
                              
                                 ако образуванието прехвърли реално всички рискове и ползи от владението на финансовия актив, образуванието отписва финансовия актив и признава отделно като активи или пасиви всички права и задължения, създадени или запазени при прехвърлянето;
                              
                           
                        
                     
                           
                              
                                 б)
                              
                           
                        
                        
                           
                              
                                 ако образуванието задържи реално всички рискове и ползи от владението на финансовия актив, образуванието продължава да признава финансовия актив;
                              
                           
                        
                     
                           
                              
                                 в)
                              
                           
                        
                        
                           
                              
                                 ако образуванието нито прехвърля, нито задържа реално всички рискове и ползи от владението на финансовия актив, образуванието определя дали е запазило контрола на финансовия актив. В такъв случай:
                              
                           
                           
                                       
                                          
                                             i)
                                          
                                       
                                    
                                    
                                       
                                          
                                             ако образуванието не е запазило контрол, то отписва финансовия актив и признава отделно като активи или пасиви всички права и задължения, създадени или запазени при прехвърлянето;
                                          
                                       
                                    
                                 
                                       
                                          
                                             ii)
                                          
                                       
                                    
                                    
                                       
                                          
                                             ако образуванието е запазило контрол, то продължава да признава финансовия актив до степента на продължаващото си участие във финансовия актив (виж параграф 30).
                                          
                                       
                                    
                                 
                     
         
               21.
            
            
               Прехвърлянето на рискове и ползи (виж параграф 20) се оценява като се сравнява експозицията на образуванието, преди и след прехвърлянето, с променливостта на сумите и графика на нетните парични потоци на прехвърления актив. Образуванието е запазило реално всички рискове и ползи от владението на финансовия актив, ако неговата експозиция към променливостта на сегашната стойност на бъдещите парични потоци от финансовия актив не се променя значително в резултат на прехвърлянето (например, защото образуванието е продало финансов актив съгласно споразумение за обратно изкупуване по фиксирана цена или продажна цена плюс възнаграждение на заемодателя). Образуванието е прехвърлило реално всички рискове и ползи от владението на финансов актив, ако неговата експозиция към такава променливост вече не е от значение по отношение на общата променливост в сегашната стойност на бъдещите нетни парични потоци, свързани с финансовия актив (например, защото образуванието е продало финансов актив по силата на опция за обратно изкупуване по неговата справедлива стойност по време на обратното изкупуване или е прехвърлило пропорционален дял от паричните потоци от по-голям финансов актив в споразумение, например съучастие в кредит, което отговаря на условията по параграф 19).
            
         
               22.
            
            
               Често става очевидно дали образуванието е прехвърлило или задържало реално всички рискове и ползи от владението и няма необходимост да се правят изчисления. В други случаи ще бъде необходимо да се направят изчисления и да се сравни експозицията на образуванието към променливостта в сегашната стойност на бъдещите нетни парични потоци преди и след прехвърлянето. Изчислението и сравнението се извършват, използвайки текущия пазарен лихвен процент като дисконтов процент. Взема се предвид цялата възможна променливост в нетните парични потоци, като по-голяма тежест се придава на резултатите, които е по-вероятно да се получат.
            
         
               23.
            
            
               Дали образуванието е запазило контрол (виж параграф 20в)) на прехвърлените активи зависи от възможността на приобретателя да продаде актива. Ако приобретателят има практическата възможност да продаде актива в неговата цялост на несвързана трета страна и може да упражни тази възможност едностранно и без да е необходимо да налага допълнителни ограничения върху прехвърлянето, образуванието не е запазило контрол. Във всички останали случаи образуванието е запазило контрол.
            
         Прехвърляния, които отговарят на условията за отписване
   (виж параграф 20а) и в)(i))
   
               24.
            
            
               
                  
                     Ако едно образувание прехвърли финансов актив в прехвърляне, което се квалифицира за отписване, в неговата цялост и запази правото да обслужва финансовия актив срещу възнаграждение, то признава или актив, или пасив за обслужване за този договор за обслужване. Ако полученото възнаграждение не се очаква да компенсира образуванието адекватно за обслужването, пасивът за обслужване за задължението за обслужване се признава по неговата справедлива стойност. Ако възнаграждението, което трябва да бъде получено, се очаква да бъде по-голямо от адекватната компенсация за обслужването, активът за обслужване се признава за правото на обслужване по стойност, определена на базата за разпределяне на преносната стойност на по-големия финансов актив съгласно параграф 27.
                  
               
            
         
               25.
            
            
               
                  
                     Ако, в резултат на прехвърляне, финансов актив е отписан в своята цялост, но прехвърлянето води до това, че образуванието получава нов финансов актив или поема ново финансово задължение, или пасив за обслужване, образуванието признава новия финансов актив, финансово задължение или пасив за обслужване по справедлива стойност.
                  
               
            
         
               26.
            
            
               
                  
                     При отписване на финансов актив в неговата цялост разликата между:
                  
               
               
                           
                              
                                 а)
                              
                           
                        
                        
                           
                              
                                 преносната стойност
                              
                           
                           
                              и
                           
                        
                     
                           
                              
                                 б)
                              
                           
                        
                        
                           
                              
                                 сумата от (i) полученото възнаграждение (включително всеки придобит нов актив минус всяко поето ново задължение) и (ii) всяка акумулирана печалба или загуба, която е била призната пряко в собствения капитал (виж параграф 55б))
                              
                           
                        
                     
                  се признава в приход или разход.
               
            
         
               27.
            
            
               
                  
                     Ако прехвърленият актив е част от по-голям финансов актив (например, когато едно образувание прехвърля лихвени парични потоци, които са част от дългов инструмент, виж параграф 16а)) и прехвърлената част отговаря на условията за отписване в своята цялост, предишната преносна стойност на по-големия финансов актив се разпределя между частта, която продължава да бъде признавана и частта, която е отписана, на базата на относителните справедливи стойности на тези части на датата на прехвърлянето. За тази цел задържаният за обслужване актив се третира като част, която продължава да бъде признавана. Разликата между:
                  
               
               
                           
                              
                                 а)
                              
                           
                        
                        
                           
                              
                                 преносната стойност, разпределена към отписаната част
                              
                           
                           
                              и
                           
                        
                     
                           
                              
                                 б)
                              
                           
                        
                        
                           
                              
                                 сумата от (i) възнаграждението, получено за отписаната част (включително всеки нов придобит актив минус всеки нов поет пасив) и (ii) всякакви акумулирани печалби или загуби, разпределени към него, които са били признати пряко в собствения капитал (виж параграф 55б))
                              
                           
                        
                     
                  се признава в приходи или разходи. Акумулираната печалба или загуба, призната в собствения капитал, се разпределя между частта, която продължава да бъде признавана и частта, която е отписана, на базата на относителните справедливи стойности на тези части.
               
            
         
               28.
            
            
               Когато едно образувание разпределя предишната преносна стойност на по-голям финансов актив между частта, която продължава да бъде признавана и частта, която е отписана, трябва да бъде определена справедливата стойност на частта, която продължава да бъде признавана. Когато образуванието има практика в продажбата на части, подобни на частта, която продължава да бъде признавана, или съществуват други пазарни операции за такива части, последните цени на реални транзакции дават най-добрата преценка за нейната справедлива стойност. Когато няма котировки за цена или скорошни пазарни операции, които да потвърдят справедливата стойност на частта, която продължава да бъде признавана, най-добрата преценка за справедливата стойност е разликата между справедливата стойност на по-големия финансов актив като цяло и възнаграждението, получено от приобретателя за отписаната част.
            
         Прехвърляния, които не отговарят на условията за отписване
   (виж параграф 20б))
   
               29.
            
            
               
                  
                     Ако прехвърлянето не води до отписване, защото образуванието е задържало реално всички рискове и ползи от владението на прехвърления актив, образуванието продължава да признава прехвърления актив в неговата цялост и признава финансов пасив за полученото възнаграждение. В последващи периоди образуванието признава всеки приход от прехвърления актив и всеки разход, направен за финансовия пасив.
                  
               
            
         Продължаващо участие в прехвърлени активи
   (виж параграф 20в)(ii))
   
               30.
            
            
               
                  
                     Ако едно образувание нито прехвърля, нито задържа реално всички рискове и ползи от владението на прехвърлен актив и запазва контрол върху прехвърления актив, образуванието продължава да признава прехвърления актив до степента на своето продължаващо участие. Степента на продължаващо участие на образуванието в прехвърления актив е степента, до която то е изложено на промени в стойността на прехвърления актив. Например:
                  
               
               
                           
                              
                                 а)
                              
                           
                        
                        
                           
                              
                                 когато продължаващото участие на образуванието е под формата на гарантиране на прехвърления актив, степента на продължаващото участие на образуванието представлява по-ниската от (i) стойността на актива и (ii) максималната стойност на полученото възнаграждение, което образуванието може да бъде задължено да върне („размер на гаранцията“);
                              
                           
                        
                     
                           
                              
                                 б)
                              
                           
                        
                        
                           
                              
                                 когато продължаващото участие на образуванието е под формата на записана или купена опция (или и двете) за прехвърления актив, степента на продължаващо участие на образуванието е стойността на прехвърления актив, който образуванието може да изкупи обратно. Но, при записана пут опция за актив, оценен по справедлива стойност, степента на продължаващо участие на образуванието се ограничава до по-ниската от справедливата стойност на прехвърления актив и цената на упражняване на опцията (виж параграф AG48).
                              
                           
                        
                     
                           
                              
                                 в)
                              
                           
                        
                        
                           
                              
                                 когато продължаващото участие на образуванието е под формата на опция, уредена на парична база или подобна провизия, за прехвърления актив, степента на продължаващо участие на образуванието се оценява по същия начин като тази, която произтича от опции, уредени на непарична база, съгласно параграф б) по–горе.
                              
                           
                        
                     
         
               31.
            
            
               
                  
                     Когато едно образувание продължава да признава актив до степента на своето продължаващо участие, образуванието признава също и съответния пасив. Независимо от другите изисквания за оценяване съгласно настоящия стандарт, прехвърленият актив и съответният пасив се оценяват на база, която отразява правата и задълженията, които образуванието е задържало. Съответният пасив се оценява по такъв начин, че нетната преносна стойност на прехвърления актив и съответния пасив е:
                  
               
               
                           
                              
                                 а)
                              
                           
                        
                        
                           
                              
                                 амортизираната стойност на правата и задълженията, задържани от образуванието, ако прехвърленият актив е оценен по амортизирана стойност;
                              
                           
                           
                              или
                           
                        
                     
                           
                              
                                 б)
                              
                           
                        
                        
                           
                              
                                 равна на справедливата стойност на правата и задълженията, задържани от образуванието, когато се оценяват самостоятелно, ако прехвърленият актив се оценява по справедлива стойност.
                              
                           
                        
                     
         
               32.
            
            
               
                  
                     Образуванието продължава да признава всеки приход, произтичащ от прехвърления актив до степента на своето продължаващо участие и признава всеки разход, направен за съответния пасив.
                  
               
            
         
               33.
            
            
               
                  
                     При последваща оценка, признатите промени в справедливата стойност на прехвърления актив и съответния пасив се отчитат последователно съгласно параграф 55 и не се компенсират.
                  
               
            
         
               34.
            
            
               
                  
                     Ако продължаващото участие на едно образувание е само в част от финансов актив (например, когато образуванието задържа опция за обратно изкупуване на част от прехвърлен актив, или задържа остатъчен дял, който не води до реално задържане на всички рискове и ползи от владението и образуванието запазва контрол), образуванието разпределя предишната преносна стойност на финансовия актив между частта, която то продължава да признава съгласно продължаващото участие, и частта, която то вече не признава на базата на относителните справедливи стойности на тези части на датата на прехвърлянето. За тази цел се прилагат изискванията по параграф 28. Разликата между:
                  
               
               
                           
                              
                                 а)
                              
                           
                        
                        
                           
                              
                                 преносната стойност, разпределена към частта, която вече не се признава;
                              
                           
                           
                              и
                           
                        
                     
                           
                              
                                 б)
                              
                           
                        
                        
                           
                              
                                 сумата от (i) възнаграждението, получено за частта, която вече не се признава и (ii) акумулираната печалба или загуба, разпределена към нея, която е била призната пряко в собствения капитал (виж параграф 55б))
                              
                           
                        
                     
                  се признава като приход или разход. Акумулираната печалба или загуба, която е била призната в собствения капитал, се разпределя между частта, която продължава да бъде признавана и частта, която вече не се признава на базата на относителните справедливи стойности на тези части.
               
            
         
               35.
            
            
               (…)
            
         Всички прехвърляния
   
               36.
            
            
               
                  
                     Ако прехвърленият актив продължава да бъде признаван, активът и съответният пасив не се компенсират. Също така образуванието не компенсира прихода, произтичащ от прехвърления актив, с разхода, направен за съответния пасив (виж IAS 32, параграф 42).
                  
               
            
         
               37.
            
            
               
                  
                     Ако прехвърлителят осигури непарично обезпечение (например дългов или капиталов инструмент) на приобретателя, отчитането на обезпечението от прехвърлителя и приобретателя зависи от това дали приобретателят има право да продава или залага обезпечението и дали прехвърлителят е в просрочие. Прехвърлителят и приобретателят отчитат обезпечението, както следва:
                  
               
               
                           
                              
                                 а)
                              
                           
                        
                        
                           
                              
                                 Ако приобретателят има право по договор или съгласно установена практика да продава или залага обезпечението, прехвърлителят прекласифицира този актив в своя балансов отчет (например заемен актив, заложени капиталови инструменти или вземане по обратно изкупуване) отделно от останалите активи;
                              
                           
                        
                     
                           
                              
                                 б)
                              
                           
                        
                        
                           
                              
                                 Ако приобретателят продаде обезпечение, заложено при него, той признава приходите от продажбата и пасива, оценен по справедлива стойност, за своето задължение да върне обезпечението;
                              
                           
                        
                     
                           
                              
                                 в)
                              
                           
                        
                        
                           
                              
                                 Ако прехвърлителят не изпълнява задълженията си съгласно условията на договора и вече няма право да откупи обезпечението, той отписва обезпечението, а приобретателят признава обезпечението като свой актив, оценен първоначално по справедлива стойност или, ако той вече е продал актива, отписва своето задължение да върне обезпечението;
                              
                           
                        
                     
                           
                              
                                 г)
                              
                           
                        
                        
                           
                              
                                 С изключение на предвиденото по параграф в), прехвърлителят продължава да отчита обезпечението като свой актив, а приобретателят не признава обезпечението като свой актив.
                              
                           
                        
                     
         Обичайна покупко-продажба на финансов актив
   
               38.
            
            
               
                  
                     Обичайна покупко-продажба на финансови активи се признава и отписва като се използва отчитане по метода „дата на търгуване“ или отчитане по метода „дата на уреждане“ (виж приложение А, параграфи AG53-AG56).
                  
               
            
         Отписване на финансов пасив
   
               39.
            
            
               
                  
                     Образуванието отписва финансов пасив (или част от финансов пасив) от своя балансов отчет, единствено когато той е погасен - т. е., когато задължението, определено по договора, е ликвидирано, прекратено или изтича.
                  
               
            
         
               40.
            
            
               
                  
                     Размяната между настоящ кредитополучател и кредитор на дългови инструменти с реално различаващи се срокове се отчита като погасяване на първоначален финансов пасив и признаване на нов финансов пасив. Също така, значителна промяна на условията на съществуващ финансов пасив или част от него (независимо дали се отнася или не до финансовото затруднение на длъжника) се отчита като погасяване на първоначалния финансов пасив и признаване на нов финансов пасив.
                  
               
            
         
               41.
            
            
               
                  
                     Разликата между преносната стойност на финансов пасив (или част от финансов пасив), погасен или прехвърлен към друга страна, и платеното възнаграждение, включително прехвърлени непарични активи или поети пасиви, се признава в приход или разход.
                  
               
            
         
               42.
            
            
               Ако едно образувание изкупи обратно финансов пасив, образуванието разпределя предишната преносна стойност на финансовия пасив между частта, която продължава да бъде признавана и частта, която е отписана на базата на относителните справедливи стойности на тези части на датата на обратното откупуване. Разликата между а) преносната стойност, разпределена към отписаната част, и б) платеното възнаграждение, включително всички прехвърлени непарични активи или поети пасиви за отписаната част се признава в приход или разход.
            
         ОЦЕНЯВАНЕ
   Първоначално оценяване на финансови активи и финансови пасиви
   
               43.
            
            
               
                  
                     Когато финансов актив или финансов пасив е признат първоначално, образуванието го оценява по неговата справедлива стойност плюс, за финансов активи или финансов пасив, който не е признат по справедлива стойност в приход или разход, разходите по операцията, които се отнасят пряко към придобиването или издаването на финансовия актив или финансовия пасив.
                  
               
            
         
               44.
            
            
               Когато образуванието използва отчитане по метода „дата на сетълмента“ за актив, който впоследствие е оценен по себестойност или амортизирана стойност, активът се признава първоначално по неговата справедлива стойност на датата на търгуване (виж приложение А, параграфи AG53-AG56).
            
         Последващо оценяване на финансови активи
   
               45.
            
            
               При оценяване на финансов актив след първоначално признаване, настоящият стандарт класифицира финансовите активи в следните четири категории, определени в параграф 9:
               
                           а)
                        
                        
                           финансови активи по справедлива стойност чрез приходи или разходи;
                        
                     
                           б)
                        
                        
                           инвестиции, държани до падеж;
                        
                     
                           в)
                        
                        
                           кредити и вземания;
                           и
                        
                     
                           г)
                        
                        
                           финансови активи за продажба.
                        
                     Тези категории се използват при оценяването и признаването в приход илиразход съгласно настоящия стандарт. Образуванието може да използва други описатели за тези категории или други категоризации, когато представя информацията на лицевата страна на финансовите отчети. Образуванието оповестява в бележките информацията, изисквана съгласно IAS 32.
            
         
               46.
            
            
               
                  
                     След първоначалното признаване образуванието оценява финансовите активи, включително деривативи, които са активи, по техните справедливи стойности, без никаква удръжка за разходите по транзакцията, които то може да направи при продажба или друго освобождаване, с изключение на следните финансови активи:
                  
               
               
                           
                              
                                 а)
                              
                           
                        
                        
                           
                              
                                 кредити и вземания съгласно параграф 9, които се оценяват по амортизирана стойност с използване на метода на ефективната лихва;
                              
                           
                        
                     
                           
                              
                                 б)
                              
                           
                        
                        
                           
                              
                                 инвестиции, държани до падеж, съгласно параграф 9, които се оценяват по амортизирана стойност като се използва метода на ефективната лихва;
                              
                           
                           
                              и
                           
                        
                     
                           
                              
                                 в)
                              
                           
                        
                        
                           
                              
                                 инвестиции в капиталови инструменти, които нямат котирана пазарна цена на активния пазар и чиято справедлива стойност не може да бъде надеждно оценена, и деривативи, които са свързани с, и трябва да бъдат уредени чрез доставка на такива некотирани капиталови инструменти, които се оценяват по себестойност (виж приложение А, параграфи AG80 и AG81).
                              
                           
                        
                     
                  Финансови активи, които са определени като хеджирани позиции, подлежат на оценяване съгласно изискванията за отчитане на хеджиране в параграфи 89-102. Всички финансови активи, с изключение на оценените по справедлива стойност чрез приход или разход, подлежат на преглед за обезценка съгласно параграфи 58-70 и приложение А, параграфи AG84-AG93.
               
            
         Последващо оценяване на финансови пасиви
   
               47.
            
            
               
                  
                     След първоначалното признаване образуванието оценява всички финансови пасиви по амортизирана стойност като използва метода на ефективната лихва, с изключение на:
                  
               
               
                           
                              
                                 а)
                              
                           
                        
                        
                           
                              
                                 финансови пасиви по справедлива стойност чрез приход или разход. Такива пасиви, включително деривативи, които са пасиви, се оценяват по справедлива стойност с изключение на деривативен пасив, който е свързан с, и трябва да бъде уреден чрез доставка на некотиран капиталов инструмент, чиято справедлива стойност не може да бъде надеждно оценена, който се оценява по себестойност.
                              
                           
                        
                     
                           
                              
                                 б)
                              
                           
                        
                        
                           
                              
                                 финансови пасиви, които възникват, когато прехвърляне на финансов актив не изпълнява условията за отписване или се отчита като се използва подхода на продължаващото участие. Параграфи 29 и 31 се прилагат за оценяване на такива финансови пасиви.
                              
                           
                        
                     
                  Финансови пасиви, които са определени като хеджирани позиции, подлежат на оценяване съгласно изискванията за отчитане на хеджиране съгласно параграфи 89-102.
               
            
         Съображения за оценяване по справедлива стойност
   
               48.
            
            
               
                  
                     При определяне на справедливата стойност на финансов актив или финансов пасив за целите на прилагането на настоящия стандарт или IAS 32, образуванието прилага параграфи AG69-AG82 от приложение А.
                  
               
            
         
               49.
            
            
               Справедливата стойност на финансов пасив с характеристика на виждане (например депозит на виждане) е не по-ниска от сумата, платима на виждане, дисконтирана от първата дата, на която сумата би трябвало да бъде платена.
            
         Прекласификации
   
               50.
            
            
               
                  
                     Образуванието не прекласифицира финансов инструмент по справедлива стойност или от справедлива стойност чрез приход или разход, докато той е държан или издаден.
                  
               
            
         
               51.
            
            
               
                  
                     Ако, в резултат на промяна в намерение или възможност, вече не е уместно да се класифицира една инвестиция като държана до падеж, тя се прекласифицира като обявена за продажба и се преоценява по справедлива стойност, а разликата между нейната преносна стойност и справедлива стойност се отчита съгласно параграф 55б).
                  
               
            
         
               52.
            
            
               
                  
                     Когато продажбите или прекласификациите на повече от незначителна сума на инвестиции, държани до падеж, не отговарят на условията по параграф 9, всички останали инвестиции, държани до падеж, се прекласифицират като обявени за продажба. При такива прекласификации разликата между тяхната преносна стойност и справедлива стойност се отчита съгласно параграф 55б).
                  
               
            
         
               53.
            
            
               
                  
                     Ако има надеждна оценка за финансов актив или финансов пасив, за който преди не е имало такава оценка, и активът или пасивът трябва да бъде оценен по справедлива стойност, ако има надеждна оценка (виж параграфи 46в) и 47), активът или пасивът се оценяват по справедлива стойност, а разликата между неговата преносна стойност и справедлива стойност се отчита съгласно параграф 55.
                  
               
            
         
               54.
            
            
               
                  
                     Ако, в резултат на промяна в намеренията или възможностите, или в редки случаи, когато вече няма надеждна оценка на справедлива стойност (виж параграфи 46в) и 47), или защото „двете предшестващи финансови години“ по параграф 9 са минали, стане подходящо финансовият актив или финансовият пасив да се отчита по себестойност или амортизирана стойност, вместо по справедлива стойност, отчетната справедлива стойност на финансовия актив или финансовия пасив на тази дата става негова нова себестойност или амортизирана стойност. Всяка предишна печалба или загуба от този актив, която е била призната пряко в собствения капитал съгласно параграф 55б) се отчита както следва:
                  
               
               
                           
                              
                                 а)
                              
                           
                        
                        
                           
                              
                                 При финансов актив с фиксиран падеж печалбата или загубата се амортизира до приход или разход за останалия срок на държаната до падеж инвестиция като се използва метода на ефективната лихва. Всяка разлика между новата амортизирана стойност и размера на падеж също се амортизира за останалия живот на финансовия актив като се използва метода на ефективната лихва, подобно на амортизацията на премиите и отбивите. Ако впоследствие финансовият актив е обезценен, всяка печалба или загуба, която е била призната пряко в собствения капитал се признава в приход или разход съгласно параграф 67.
                              
                           
                        
                     
                           
                              
                                 б)
                              
                           
                        
                        
                           
                              
                                 При финансов актив без фиксиран падеж печалбата или загубата остава в собствения капитал, докато финансовият актив бъде продаден или по друг начин освободен, когато той се признава в приход или разход. Ако финансовият актив впоследствие е обезценен, всяка предишна печалба или загуба, която е била призната пряко в собствения капитал, се признава в печалба или загуба съгласно параграф 67.
                              
                           
                        
                     
         Печалби и загуби
   
               55.
            
            
               
                  
                     Печалба или загуба, произтичаща от промяна в справедливата стойност на финансов актив или финансов пасив, който не е част от хеджиращо взаимоотношение (виж параграфи 89-102), се признава както следва:
                  
               
               
                           
                              
                                 а)
                              
                           
                        
                        
                           
                              
                                 Печалба или загуба от финансов актив или финансов пасив, класифициран по справедлива стойност чрез приход или разход, се признава в приход или разход;
                              
                           
                        
                     
                           
                              
                                 б)
                              
                           
                        
                        
                           
                              
                                 Печалба или загуба от финансов актив за продажба се признава пряко в собствения капитал, чрез отчета за промените в собствения капитал (виж IAS 1
                              
                              Представяне на финансовите отчети),
                              
                                 с изключение на загубите от обезценка (виж параграфи 67-70) и положителните и отрицателни курсови разлики (виж приложение А, параграф AG83), докато финансовият актив е отписан, по което време акумулираната печалба или загуба, призната по-рано в собствения капитал, се признава в приход или разход. Лихвата, изчислена по метода на ефективната лихва (виж параграф 9), се признава в приход или разход (виж IAS 18
                              
                              Приходи
                              
                                 ). Дивидентите от капиталов инструмент, обявен за продажба, се признават в приход или разход, когато бъде установено правото на образуванието да получава плащане (виж IAS 18).
                              
                           
                        
                     
         
               56.
            
            
               
                  
                     За финансови активи и финансови пасиви, отчетени по амортизирана стойност (виж параграфи 46 и 47), печалба или загуба се признава в приход или разход, когато финансовият актив или финансовият пасив е отписан или обезценен, и чрез процеса на амортизация. За финансови активи или финансови пасиви, които са хеджирани позиции (виж параграфи 78-84 и приложение А, параграфи AG98-AG101) отчитането на печалбата или загубата се извършва съгласно параграфи 89-102.
                  
               
            
         
               57.
            
            
               
                  
                     Ако едно образувание отчете финансови активи, използвайки за осчетоводяването им датата на плащането (виж параграф 38 и параграфи AG53 и AG56 от приложение А), всяка промяна в справедливата стойност на актива, настъпила в периода между датата на сделката и датата на плащането, не се признава за актив, отчетен по себестойност или по амортизационна стойност (различна от загуба от обезценка). Докато за актив, отчетен по справедлива стойност, промяната в справедливата му стойност ще се отрази в печалбата загубата или в чистата стойност като попадаща под разпоредбите на параграф 55.
                  
               
            
         Обезценка и несъбираемост на финансови активи
   
               58.
            
            
               
                  
                     Образуванието следва да оцени към всяка дата на баланса дали са налице реални факти на обезценка на финансов актив или група от финансови активи. Ако подобни факти съществуват, за да установи размерът на загубата от обезценка, образуванието трябва да приложи параграф 63 (за финансови активи, отчетени по амортизационна стойност), или параграф 66 (за финансови активи, отчетени по себестойност), или параграф 67 (за финансови активи на разположение за продажба).
                  
               
            
         
               59.
            
            
               В случай на обезценяване на финансов актив или група от финансови активи опасност от загуби от обезценка съществува тогава и само тогава, когато са налице реални факти на обезценка в резултат на едно или повече събития (събития-загуба), настъпили след първоначалното отчитане на активите, или когато събитията-загуба се отразяват върху прогнозните бъдещи парични потоци, свързани с финансов актив или група от финансови активи, които могат да бъдат надеждно оценени. Възможно е да не могат да бъдат идентифицирани единични или неявни събития, предизвикващи обезценка, както и да не може да се предвиди комбинираното въздействие на няколко събития, което е в състояние да доведе до обезценка. Загуби, които се очаква да настъпят в резултат на бъдещи събития, независимо от това колко вероятни са те, не се отчитат. Реално събитие, което може да обезцени финансов актив или група от финансови активи, е такова събитие, което предполага забележими обстоятелства, насочващи вниманието на държателя на актива към следните събития-загуба:
               
                           а)
                        
                        
                           показателно финансово затруднение на емитента или длъжника;
                        
                     
                           б)
                        
                        
                           нарушение на договора като просрочване на плащане или виновно неплащане на лихва или главница;
                        
                     
                           в)
                        
                        
                           наличие на финансови затруднения на длъжника, породени от икономически или юридически причини, при които заемодателят се съгласява на отстъпки, които при други обстоятелства не би приел;
                        
                     
                           г)
                        
                        
                           вероятност длъжникът да обяви несъстоятелност или да предприеме финансова реорганизация;
                        
                     
                           д)
                        
                        
                           липса на действащ пазар за този финансов актив вследствие на финансови трудности;
                           или
                        
                     
                           е)
                        
                        
                           видими обстоятелства, сочещи към измерим спад в очакваните бъдещи парични потоци от група финансови активи след първоначалното им отчитане, дори когато този спад не може да бъде предвиден за отделни финансови активи или група от активи, като:
                           
                                       i)
                                    
                                    
                                       неблагоприятни промени в платежния статус на длъжниците от групата (например нарастващ брой на забавените плащания или на длъжниците, които са достигнали лимита по кредитните си карти, който се покрива с минимални месечни погашения);
                                       или
                                    
                                 
                                       ii)
                                    
                                    
                                       национални или местни икономически условия, свързани с просрочия по активите от групата (например увеличаване процента на безработица в географската област на длъжниците, спад в цените на недвижимата собственост при ипотека в съответната област, по-ниски цени на петрола при заемните активи на петролопроизводители или неблагоприятни промени в условията на промишлено производство, отразяващи се и върху длъжниците от групата).
                                    
                                 
                     
         
               60.
            
            
               Не се счита за факт на обезценка липсата на действащ пазар поради това, че финансовите инструменти на дадено образувание не се предлагат вече за публична продажба. Намаляването на кредитния рейтинг на дадено образувание не представлява само по себе си обезценка, макар че може да бъде факт на обезценка, като се има предвид и другата налична информация. Спадът в справедливата стойност на финансов актив под неговата себестойност или под амортизационната му стойност не е задължително факт на обезценка (например спад в справедливата стойност на инвестиция в дългов инструмент вследствие повишаването на безрисковия лихвен процент).
            
         
               61.
            
            
               В допълнение към видовете събития в параграф 59 обективно е такова събитие, което води до обезценяване на инвестициите във финансови инструменти на други предприятия, дава информация за значими промени с неблагоприятни последици върху технологичния пазар, стопанските или правните условия, при които действа емитентът, и показва, че е възможно стойността на инвестицията във финансов инструмент на друго образувание да не се възстанови. Съществен и продължителен спад на справедливата стойност на инвестиция във финансов актив на друго образувание под нейната себестойност е също обективен факт на обезценка.
            
         
               62.
            
            
               В някои случаи видимите обстоятелства, изискващи да се прогнозира размерът на загубите от обезценка на финансов актив, могат да са недостатъчни или не напълно съответстващи на реалните условия. Такъв пример са случаите, в които длъжник среща финансови затруднения и са налице малко на брой достъпни исторически сведения за подобни длъжници. В такива случаи образуванието използва изпробваната си способност да прогнозира размера на всички възможни загуби от обезценка. По подобен начин образуванието използва натрупаните си умения да напасне видимите обстоятелства за групата от финансови активи, така че те да отразяват реалните условия (виж параграф AG89). Използването на разумни прогнози е съществена част от подготвянето на финансовите отчети и не подкопава тяхната достоверност.
            
         Финансови активи, отчетени по амортизационна стойност
   
               63.
            
            
               
                  
                     Ако съществува обективно обстоятелство, свързано с отчитането по амортизационна стойност на загуби от обезценка на заеми и вземания или на инвестиции, държани до падеж, размерът на тези загуби се получава като разлика между отчетената сума на активите и текущата стойност на прогнозните бъдещи парични потоци (изключвайки несвързани бъдещи загуби по кредити), намалена с първоначалния ефективен лихвен процент по съответния финансов актив (т.е. ефективния лихвен процент, изчислен на база първоначалното отчитане). Отчетената сума на активите следва да бъде намалена или пряко, или чрез използването на корективна сметка. Размерът на загубата трябва да се отчете в статия „Печалба/загуба“.
                  
               
            
         
               64.
            
            
               Дадено образувание оценява дали съществува обективен факт на обезценка, първо, за отделен финансов актив, значим сам по себе си, и, после, поотделно и общо за финансовите активи, които не са самостоятелно значими (виж параграф 59). Ако образуванието установи, че не съществува обективен факт на обезценка за самостоятелно оценен финансов актив, независимо значим или не, то включва този финансов актив в група от финансови активи със сходни параметри на кредитния риск и ги оценява общо за наличието на обезценка. Активи, които са самостоятелно оценени за наличие на обезценка и за които загубата от обезценка е отчетена или продължава да бъде отчитана, не се включват в общата оценка за наличие на обезценяване.
            
         
               65.
            
            
               
                  
                     Ако в последващ период размерът на загубите от обезценка намалее и намалението му е обективно свързано със събитие, настъпило след като обезценката е била отчетена (като повишаване на кредитния рейтинг на длъжника), отчетената по-рано загуба от обезценка се отчита или пряко, или чрез корективна сметка. Промяната не бива да доведе до балансова сума на финансовия актив, която надвишава амортизационната стойност, каквато тя би била, ако не бе призната обезценка, към датата, на която е променено преоценяването на финансовия актив. Размерът на промяната следва да бъде отчетен в статия „Печалба/загуба“.
                  
               
            
         Финансови активи, отчетени по себестойност
   
               66.
            
            
               
                  
                     Ако е налице обективен факт на загуба от обезценка по повод на нетъргуем финансов инструмент на друго образувание, отчетен не по справедлива стойност, тъй като последната не може да бъде надеждно измерена, или по повод на деривативен инструмент, който е свързан със или трябва да бъде уреден чрез доставка на също такъв нетъргуем финансов инструмент на друго образувание, размерът на загубата от обезценка се изчислява като разлика между отчетената сума на финансовия актив и текущата стойност на прогнозните бъдещи финансови потоци, намалени с текущия пазарен темп на възвръщаемост на подобни финансови активи (виж параграф 46 с) и параграфи AG80 и AG81 от приложение А). Такива загуби от обезценка не могат да се променят.
                  
               
            
         Финансови активи на разположение за продажба
   
               67.
            
            
               
                  
                     Когато спадът на справедливата стойност на финансов актив на разположение за продажба е отчетен пряко в чистата му стойност и не съществува реален факт на обезценка на този актив (виж параграф 59), кумулативната загуба, отчетена пряко в чистата стойност, следва да се приспадне от чистата стойност и да се отчете в статия „Печалба/загуба“, дори финансовият актив да не е признат.
                  
               
            
         
               68.
            
            
               
                  
                     Размерът на кумулативната загуба, приспаднат от чистата стойност и отчетен съгласно разпоредбите на параграф 67 в статията „Печалба/загуба“, трябва да представлява разлика между цената на придобиване (нетната стойност между всички плащания по главницата и амортизационните отчисления) и текущата справедлива стойност, която да е по-малка от всички загуби от обезценка на този финансов актив, отчетени преди това в статията „Печалба/загуба“.
                  
               
            
         
               69.
            
            
               
                  
                     Отчетените в статията „Печалба/загуба“ загуби от обезценка на инвестиции в капиталови инструменти, класифицирани като финансови активи на разположение за продажба, не бива да бъдат променяни чрез статията „Печалба/загуба“.
                  
               
            
         
               70.
            
            
               
                  
                     Ако в един последващ период справедливата стойност на дългов инструмент, класифициран като финансов актив на разположение за продажба, нарасне и увеличението е обективно свързано със събитие, настъпило след отчитане в статията „Печалба/загуба“ на загубите от обезценка, размерът на последните следва да бъде променен със сумата на изменението, признато като печалба/загуба.
                  
               
            
         ХЕДЖИРАНЕ
   
               71.
            
            
               
                  
                     Ако съществуват обозначени взаимоотношения по хеджиране между хеджиращите инструменти и хеджираните позиции така, както са описани в параграфи 85–88 и параграфи AG102–AG104 от приложение А, осчетоводяването на печалбата или загубата от хеджиращите инструменти и хеджираните позиции става съгласно разпоредбите на параграфи 89–102.
                  
               
            
         Хеджиращи инструменти
   Дефиниране на инструментите
   
               72.
            
            
               Този стандарт не ограничава обстоятелствата, при които даден дериватив може да бъде обозначен като хеджиращ инструмент, при условие че са спазени условията на параграф 88, с изключение на някои писмени опции (виж параграф AG94 от приложение А). Докато в същото време недеривативни финансови активи или съответно пасиви могат да бъдат обозначени като хеджиращи инструменти единствено срещу валутен риск.
            
         
               73.
            
            
               За целите на счетоводното отчитане като хеджиращи инструменти могат да бъдат обозначавани единствено такива, които са свързани с външни за образуванието части (например външни за групата или части от отделно образувание). Въпреки че отделните образувания в дадена група или подразеления в рамките на дадено образувание могат да извършват хеджиращи операции с други образувания от групата или подразделения в рамките на даденото образувание, всякакви сходни вътрешногрупови операции се изключват от консолидирания отчет. По тази причина подобни хеджиращи операции не се дефинират като такива и не се отчитат счетоводно в консолидираните финансови отчети на групата. Тези обаче операции трябва да бъдат осчетоводени като хеджиращи в самостоятелните или в частичните финансови отчети на отделните образувания от групата или на техни подразделения, при условие че те са външни за отделното образувание или подразделение, за което се изготвят отчетите.
            
         Обозначаване на хеджиращите инструменти
   
               74.
            
            
               Обикновено съществува един-единствен начин за измерване на справедливата стойност на хеджиращ инструмент в неговата цялост, а факторите, пораждащи промени в размера на справедливата му стойност, са взаимно свързани. Така взаимоотношение по хеджиране се обозначава от едно образувание като хеджиращ инструмент в неговата цялост. Единственото допустимо изключение е:
               
                           а)
                        
                        
                           отделянето на истинската и временната стойност на опционен договор, обозначаването като хеджиращ инструмент само на промяната в истинската стойност на опцията и елиминирането на промяната в нейната временна стойност;
                           и
                        
                     
                           б)
                        
                        
                           отделянето на частта, дължаща се на лихвата, от спот цената на форуърден договор.
                        
                     Тези изключения се допускат поради факта, че истинската стойност на опцията и премията по форуърда в общия случай са измерими поотделно. Динамичната хеджираща стратегия, която оценява и истинската, и временната стойност на опционен договор, може да се квалифицира като осчетоводяване на хеджирането.
            
         
               75.
            
            
               Дял от около 50 % от номинала на хеджиращ инструмент може да бъде обозначен като хеджиращ инструмент във взаимоотношение по хеджиране. Последното обаче може да не се обозначава единствено за част от времевия период, през който хеджиращият инструмент остава незаплатен.
            
         
               76.
            
            
               Отделен инструмент може да бъде обозначен като хеджиране срещу повече от един вид риск, при условие че: а) хеджираният риск може ясно да се определи; б) ефикасността на хеджирането намира явно проявление; и в) може по различен начин да се обозначат хеджиращият инструмент и различните рискови позиции.
            
         
               77.
            
            
               Два или повече деривативни инструмента или техни дялове (или, в случай на хеджиране срещу валутен риск, два или повече недеривативни инструмента или техни дялове, или комбинация от деривативи и недеривативи или части от тях) могат да бъдат разглеждани като комбинация и обозначавани заедно като хеджиращ инструмент, в това число и в случаите, когато засилващият се риск, свързан с някои деривативи, се уравновесява от други. В същото време деривативен инструмент с плаваща във фиксиран коридор лихва не се обозначава като хеджиращ инструмент, ако представлява влязла в сила писмена нетна опция (например такава, нетната премия за която е получена). По подобен начин два или повече инструмента (или части от тях) могат да бъдат обозначени като хеджиращи инструменти единствено, ако нито един от тях не е писмена опция или писмена нетна опция.
            
         Хеджирани позиции
   Дефиниране на позиции
   
               78.
            
            
               Хеджираната позиция може да бъде признат актив или пасив, непризнат фирмен условен ангажимент, очаквана в бъдеще сделка с висока степен на вероятност („прогнозна сделка“) или нетна инвестиция в образувание в чужбина. Хеджираната позиция може да бъде: а) единичен актив, пасив, фирмен ангажимент, прогнозна сделка или нетна инвестиция в образувание в чужбина; или б) група активи, пасиви, фирмени ангажименти, прогнозни сделки или нетни инвестиции в образувание в чужбина със сходни рискови характеристики; или в) в случаите на портфейлно хеджиране на лихвен риск такива са само финансови активи или пасиви от портфейла, които са носители на хеджиран риск.
            
         
               79.
            
            
               За разлика от заемите и вземанията инвестицията, държана до настъпване на падеж, не може да бъде хеджирана позиция по отношение на лихвен риск или риск от предсрочно погасяване, защото означаването ѝ като държана до падеж изисква наличието на намерение тя да бъде държана до падеж, без да се отчитат измененията в справедливата стойност или паричните потоци на тази инвестиция, дължащи се на промяна в лихвените проценти. От друга страна обаче, инвестицията, държана до падеж, може да бъде хеджирана позиция по отношение на рисковете от изменения във валутните курсове и кредитния риск.
            
         
               80.
            
            
               За целите на отчитането на хеджирането само активи, пасиви, фирмени ангажименти или прогнозни сделки, които обхващат външна за образуванието страна, могат да бъдат определяни като хеджирани позиции. Следва, че отчитането на хеджирането може да се прилага към сделки между образувания или подразделения от една и съща група само в отделните финансови отчети на тези образувания или подразделения, а не в консолидираните финансови отчети на групата. По изключение валутният риск на вътрешногрупова парична позиция (например задължения/вземания между две дъщерни дружества) може да се класифицира като хеджирана позиция в консолидираните финансови отчети, ако тя води до експозиция към печалби или загуби от валутни курсове, които не са напълно елиминирани при консолидацията съгласно IAS 21 „Ефекти от промените в обменните курсове“. Съгласно IAS 21 печалбите и загубите от валутни курсове по вътрешногрупови парични позиции не се елиминират напълно при консолидацията, когато вътрешногруповата парична позиция е предмет на сделка между две предприятия от групата, които имат различни функционални валути.
            
         Обозначаване на финансови позиции като хеджирани позиции
   
               81.
            
            
               Ако хеджираната позиция е финансов актив или пасив, тя може да хеджира рисковете, свързани само с част от нейните парични потоци или справедлива стойност (например един или повече избрани парични потоци или части от тях, или процент от справедливата стойност), при условие че ефективността може да бъде измерена. Например идентифицируема и отделно измерима част от лихвената експозиция на лихвоносен актив или лихвоносен пасив може да се обозначава като хеджиран риск (например безрисков лихвен процент или компонент от бенчмарка на цялата лихвена експозиция на хеджиран финансов инструмент).
            
         
               81А.
            
            
               При хеджиране на справедлива стойност на лихвена експозиция на портфейл от финансови активи или пасиви (и само при този вид хеджиране) хеджираната част може да бъде обозначена по-скоро като сума от валутата (например долари, евро, лири, ранди), отколкото като отделни активи (или пасиви). Въпреки че с цел управление на риска портфейлът може да включва активи и пасиви, обозначената сума е сумата активи или сумата пасиви. Обозначаването на нетна сума, включваща активи и пасиви, не се разрешава. Образуванието може да хеджира част от лихвения риск, която е свързана с обозначената сума. Например при хеджиране на портфейл, съдържащ предсрочно платени активи, образуванието може да хеджира изменението в справедливата стойност, което се дължи на промяна в хеджирания лихвен процент на база по-скоро очаквани, отколкото договорени, дати на преоценка. (…).
            
         Обозначаване на нефинансови позиции като хеджирани позиции
   
               82.
            
            
               
                  
                     Ако хеджираната позиция е нефинансов актив или нефинансов пасив, тя се означава като такава: а) по отношение на валутни рискове; или б) цялостно по отношение на всички рискове поради трудността от изолиране и изчисляване на подходяща част от паричните потоци или измененията в справедливата стойност, свързани с конкретни рискове, различни от валутните рискове.
                  
               
            
         Обозначаване на групи от позиции като хеджирани позиции
   
               83.
            
            
               Подобни активи или подобни пасиви следва да бъдат обединени и хеджирани като група само ако отделните активи или пасиви в групата си поделят риска, от който са защитавани. Нещо повече, изменението в справедливата стойност, свързано с хеджирания риск на всяка отделна единица в групата, се очаква да бъде приблизително пропорционално на общата промяна в справедливата стойност, свързана с хеджирания риск на групата от позиции.
            
         
               84.
            
            
               Понеже образуванието оценява ефективността от хеджирането посредством сравнение между изменението в справедливата стойност или паричния поток на хеджиращия инструмент (или групата от подобни хеджиращи инструменти) и хеджираната позиция (или група подобни хеджирани позиции), сравнението на хеджиращия инструмент с общата нетна позиция вместо с конкретна хеджирана позиция (например нетната стойност на всички активи и пасиви с фиксиран размер и приблизително еднакъв падеж) не спада към отчитането на хеджирането.
            
         Отчитане на хеджирането
   
               85.
            
            
               Отчитането на хеджирането признава компенсаторните въздействия на измененията в справедливата стойност на хеджиращия инструмент и хеджираната позиция върху печалбата или загубата.
            
         
               86.
            
            
               
                  
                     Съществуват три вида взаимоотношения на хеджиране:
                  
               
               
                           
                              
                                 а)
                              
                           
                        
                        
                           
                              
                                 хеджиране на справедлива стойност-хеджиране на експозицията към изменения в справедливата стойност на признат актив или пасив, непризнат фирмен ангажимент или на разграничима част от такъв актив, пасив или фирмен ангажимент, на която се приписва определен риск и която би оказала влияние върху печалбата или загубата;
                              
                           
                        
                     
                           
                              
                                 б)
                              
                           
                        
                        
                           
                              
                                 хеджиране на паричен поток-хеджиране на експозицията към колебания в паричните потоци, на която: 1) се приписва определен риск, свързан с признат актив или пасив (като например всички или някои бъдещи лихвени плащания върху дълг с непостоянен лихвен процент) или прогнозна сделка; и която 2) би оказала влияние върху печалбата или загубата;
                              
                           
                        
                     
                           
                              
                                 в)
                              
                           
                        
                        
                           
                              
                                 хеджиране на нетна инвестиция в образувание в чужбина-както е определено в IAS 21.
                              
                           
                        
                     
         
               87.
            
            
               Хеджирането на валутния риск на фирмен ангажимент може да се отчита като хеджиране на справедлива стойност или хеджиране на паричен поток.
            
         
               88.
            
            
               
                  
                     Взаимоотношенията на хеджиране се причисляват към отчитането на хеджирането съгласно параграфи 89-102 единствено ако са спазени следните условия:
                  
               
               
                           
                              
                                 а)
                              
                           
                        
                        
                           
                              
                                 При започване на хеджирането съществува официално обозначаване и документация за взаимоотношенията на хеджиране и целта и стратегията на образуванието при предприемането на хеджирането. Тази документация трябва да включва идентификация на хеджиращия инструмент, свързаната с него хеджирана позиция или сделка, естеството на хеджирания риск и начина, по който образуванието ще оцени ефективността на хеджиращия инструмент при компенсирането на експозицията към изменения в справедливата стойност или паричните потоци на хеджираната позиция, свързани с хеджирания риск;
                              
                           
                        
                     
                           
                              
                                 б)
                              
                           
                        
                        
                           
                              
                                 Очаква се хеджирането да бъде високоефективно (виж приложение А, параграфи AG105-AG113), ако се постигнат компенсаторните изменения в справедливата стойност или паричните потоци, свързани с хеджирания риск, съгласно първоначално документираната стратегия за управление на риска конкретно при дадените взаимоотношения на хеджиране;
                              
                           
                        
                     
                           
                              
                                 в)
                              
                           
                        
                        
                           
                              
                                 При хеджирането на парични потоци прогнозната сделка, която е предмет на хеджирането, задължително трябва да има висок коефициент на вероятност и трябва да представлява експозиция към промени в паричните потоци, което в крайна сметка би могло да се отрази на печалбата или загубата;
                              
                           
                        
                     
                           
                              
                                 г)
                              
                           
                        
                        
                           
                              
                                 Ефективността на хеджирането може да бъде надеждно измерена, т.е. справедливата стойност или паричните потоци на хеджираната позиция, които са свързани с хеджирания риск, и справедливата стойност на хеджиращия инструмент могат да бъдат надеждно изчислени (виж параграфи 46 и 47 и приложение А, параграфи AG80 и AG81 за указания при определянето на справедливата стойност);
                              
                           
                        
                     
                           
                              
                                 д)
                              
                           
                        
                        
                           
                              
                                 Хеджирането се оценява на текуща база и се определя като високоефективно по време на финансовите отчетни периоди, за които то е предназначено.
                              
                           
                        
                     
         Хеджиране на справедлива стойност
   
               89.
            
            
               
                  
                     Ако по време на отчетния период хеджирането на справедлива стойност отговаря на условията, залегнали в параграф 88, то се отчита, както следва:
                  
               
               
                           
                              
                                 а)
                              
                           
                        
                        
                           
                              
                                 Печалбата или загубата от преизчисляването на хеджиращия инструмент по справедлива стойност (за деривативни хеджиращи инструменти) или валутният компонент на неговата балансова сума, изчислени в съответствие с IAS 21 (за недеривативни хеджиращи инструменти), се признават в статията печалба или загуба;
                              
                           
                           
                              и
                           
                        
                     
                           
                              
                                 б)
                              
                           
                        
                        
                           
                              
                                 С печалбата или загубата от хеджирана позиция, свързани с хеджиран риск, се коригира балансовата ѝ сума и те се отразяват в статията печалба или загуба. Това важи и ако хеджираната позиция се изчислява по себестойност. Признаването на печалбата или загубата, свързани с хеджиран риск, в статията печалба или загуба, важи също така, ако хеджираната позиция е финансов актив на разположение за продажба.
                              
                           
                        
                     
         
               89А.
            
            
               При хеджиране на справедлива стойност на лихвена експозиция на част от портфейл от финансови активи или пасиви (и само при този вид хеджиране) изискването, залегнало в параграф 89б), се спазва чрез представяне на свързаните с хеджирана позиция печалба или загуба:
               
                           а)
                        
                        
                           като отделни позиции на един ред в активите за периодите на преоценка, за които хеджираната позиция е актив;
                           или
                        
                     
                           б)
                        
                        
                           като отделни позиции на един ред в пасивите за периодите на преоценка, за които хеджираната позиция е пасив.
                        
                     Позициите, посочени в горните букви а) и б), се отчитат веднага след финансовите активи или финансовите пасиви. Сумите, включени в тези редове, се изчистват от баланса, когато активите и пасивите, за които те се отнасят, се считат непризнати.
            
         
               90.
            
            
               Ако само някои свързани със хеджираната позиция рискове се хеджират, признатите изменения в справедливата стойност на хеджираната позиция, които нямат отношение към хеджирания риск, се отчитат по начина, залегнал в параграф 55.
            
         
               91.
            
            
               
                  
                     Образуванието преустановява в перспектива отчитането на хеджирането съгласно параграф 89, ако:
                  
               
               
                           
                              
                                 а)
                              
                           
                        
                        
                           
                              
                                 изтече срокът на хеджиращия инструмент или той бъде продаден, прекратен или изразходван (за тази цел замяната или преоформянето му в друг хеджиращ инструмент не се счита за изтичане на срока или прекратяване, ако подобна замяна или преоформяне е част от документираната стратегия за хеджиране на образуванието);
                              
                           
                        
                     
                           
                              
                                 б)
                              
                           
                        
                        
                           
                              
                                 хеджирането вече не отговаря на критериите за причисляване към отчитане на хеджирането съгласно параграф 88;
                              
                           
                           
                              или
                           
                        
                     
                           
                              
                                 в)
                              
                           
                        
                        
                           
                              
                                 образуванието преустанови отчитането.
                              
                           
                        
                     
         
               92.
            
            
               
                  
                     Произтичащата от параграф 89б) корекция на балансовата сума на хеджиран финансов инструмент, който се отчита по амортизирана стойност (или в случай на портфейлно хеджиране на лихвен риск-на отделен ред в баланса, както е описано в параграф 89А) се амортизира в статията печалба или загуба. Амортизацията може да започне едновременно с коригирането, но не по-късно от момента, в който хеджираната позиция престане да се коригира при изменения в нейната справедлива стойност, свързани с обезпечавания риск. Корекцията се основава на преизчисления ефективен лихвен процент на датата, на която амортизацията започва. В случай обаче на хеджиране на справедлива стойност на лихвена експозиция на портфейл от финансови активи или пасиви (и само при такъв вид хеджиране) амортизирането с използване на преизчислен ефективен лихвен процент не може да се осъществи и корекцията се амортизира, като се използва праволинейният метод. Корекцията се амортизира изцяло при настъпване на падеж на финансовия инструмент или в случай на портфейлно хеджиране на лихвен риск-при изтичане на съответния период на преоценка.
                  
               
            
         
               93.
            
            
               Когато непризнат фирмен ангажимент се обозначава като хеджирана позиция, последващата кумулативна промяна в справедливата му стойност, свързана с хеджирания риск, се признава като актив или пасив със съответната печалба или загуба, отчетени в статията печалба или загуба (виж параграф 89б). Измененията в справедливата стойност на хеджиращия инструмент също се отразяват в печалбата или загубата.
            
         
               94.
            
            
               Когато едно образувание поема фирмен ангажимент с цел придобиване на актив или поемане на пасив, който е хеджирана позиция при хеджиране на справедлива стойност, първоначалната балансова сума на този актив или пасив, която е резултат от поемането на ангажимента, се коригира, за да включи кумулативната промяна в справедливата му стойност вследствие признатия в баланса хеджиран риск.
            
         Хеджиране на паричните потоци
   
               95.
            
            
               
                  
                     Ако даден паричен поток отговаря на условията на параграф 88 през конкретния период, то този поток се осчетоводява както следва:
                  
               
               
                           
                              
                                 а)
                              
                           
                        
                        
                           
                              
                                 частта от печалбата или загубата по хеджиращия инструмент, определен като ефективно хеджиране (виж параграф 88) се признава пряко в собствения капитал чрез отчета за промените в собствения капитал (виж IAS 1);
                              
                           
                           
                              и
                           
                        
                     
                           
                              
                                 б)
                              
                           
                        
                        
                           
                              
                                 неефективната част от печалбата или загубата по хеджиращия инструмент се признава в отчета за приходите.
                              
                           
                        
                     
         
               96.
            
            
               По-конкретно, даден паричен поток се осчетоводява като:
               
                           а)
                        
                        
                           отделният компонент на собствения капитал, свързан с хеджираната позиция се коригира към по-малката сума (като абсолютна стойност) на:
                           
                                       i)
                                    
                                    
                                       кумулативната печалба или загуба по хеджиращия инструмент към момента на хеджиране;
                                       и
                                    
                                 
                                       ii)
                                    
                                    
                                       кумулативното изменение на справедливата стойност (настояща стойност) на очакваните бъдещи парични потоци по хеджираната позиция към момента на хеджиране;
                                    
                                 
                     
                           б)
                        
                        
                           всички останали печалби или загуби по хеджиращия инструмент или посочения компонент от него (който не представлява ефективно хеджиране) се отчита в отчета за приходите;
                           и
                        
                     
                           в)
                        
                        
                           в случай че съгласно стратегията на образуванието за управление на риска, свързана с определени хеджингови взаимоотношения, от оценката за ефективността се изключва специфичен компонент от печалбата или загубата или съответните парични потоци по хеджинговия инструмент (виж параграфи 74, 75 и 88 а)), то изключеният компонент на печалбата или загубата се признава в съответствие с параграф 55.
                        
                     
         
               97.
            
            
               
                  
                     Ако в резултат на хеджиране на прогнозна сделка впоследствие се стигне до признаване на финансов актив или пасив, свързаните с това пряко отразени в основния капитал печалби и загуби съгласно параграф 95 се прекласифицират в отчета за приходите за същия период или за периодите, през които придобитият актив или поетият пасив се отразява върху печалбата или загубата (като например периодите, през които се отчитат лихвените приходи и разходи). Ако образуванието обаче не очаква възстановяване на цялата или част от пряко отразената в основния капитал загуба през следващите няколко периода, то тази сума се прекласифицира в отчета за приходите.
                  
               
            
         
               98.
            
            
               
                  
                     Ако в резултат на хеджиране на прогнозна сделка впоследствие се стигне до признаване на нефинансов актив или пасив, или прогнозната сделка за нефинансов актив или нефинансов пасив стане неотменяем ангажимент, който се отчита по справедливата стойност на хеджирането, то образуванието възприема а) или б) по-долу:
                  
               
               
                           
                              
                                 а)
                              
                           
                        
                        
                           
                              
                                 Образеванието прекласифицира съответните пряко отразени в основния капитал печалби и загуби съгласно параграф 95 в отчета за приходите за същия период или за периодите, през които придобитият актив или поетият пасив се отразява върху печалбата или загубата (като например периодите, през които се отчитат амортизационните разходи или разходите по продажбите). Ако образуванието, обаче, не очаква възстановяване на цялата или част от пряко отразената в основния капитал загуба през следващите няколко периода, то тази сума се прекласифицира в отчета за приходите;
                              
                           
                        
                     
                           
                              
                                 б)
                              
                           
                        
                        
                           
                              
                                 Образуванието изключва съответните пряко отразени в основния капитал печалби и загуби съгласно параграф 95, като ги включва в първоначалната стойност или друга отчетна стойност на актива или пасива.
                              
                           
                        
                     
         
               99.
            
            
               
                  
                     Едно образувание възприема а) или б) от параграф 98 като метод на счетоводно отчитане и се прилага последователно към всяко хеджиране по този параграф.
                  
               
            
         
               100.
            
            
               
                  
                     При хеджиране на паричните потоци, различни от тези, които се обхващат от параграфи 97 и 98 пряко отразените в основния капитал суми се признават за печалба или загуба за същия период или за периодите, през които хеджираната прогнозна сделка се отразява върху печалбата или загубата (например при възникване на прогнозна печалба).
                  
               
            
         
               101.
            
            
               
                  
                     При възникване на някое от посочените по-долу обстоятелства образуванието преустановява хеджинговото отчитане по параграфи 95-100:
                  
               
               
                           
                              
                                 а)
                              
                           
                        
                        
                           
                              
                                 Хеджиращият инструмент изтича или се продава, прекратява или реализира (за тази цел замяната или преоформянето на даден хеджиращ инструмент в друг такъв не е изтичане или прекратяване, ако тази замяна или преоформяне представлява част от документираната хеджингова стратегия на образуванието). В този случай кумулативната печалба или загуба от използването на хеджиращия инструмент, които остават пряко отразени в капитала от периода на извършване на хеджирането (виж параграф 95 а)), се отчитат отделно в основния капитал до възникване на прогнозна сделка. При възникването ѝ се прилагат параграфи 97, 98 и 100;
                              
                           
                        
                     
                           
                              
                                 б)
                              
                           
                        
                        
                           
                              
                                 Хеджирането на отговаря на критериите за хеджингово отчитане по параграф 88. В този случай кумулативната печалба или загуба от използването на хеджиращия инструмент, която остава пряко отразена в капитала от периода на извършване на хеджирането (виж параграф 95 а)), се отчита отделно в основния капитал до възникване на прогнозна сделка. При възникването ѝ се прилагат параграфи 97, 98 и 100;
                              
                           
                        
                     
                           
                              
                                 в)
                              
                           
                        
                        
                           
                              
                                 Не се очаква възникване на прогнозна сделка, при което всяка свързана с хеджиращия инструмент кумулативна печалба или загуба, която остава пряко отразена в основния капитал от периода на извършване на хеджирането, се признава за печалба или загуба. Прогнозна сделка, която е малко вероятно да се осъществи (виж параграф 88 в)), все още може да се очаква;
                              
                           
                        
                     
                           
                              
                                 г)
                              
                           
                        
                        
                           
                              
                                 Образуванието преустановява обозначаването. При хеджиране на прогнозна сделка кумулативната печалба или загуба от използването на хеджинговия инструмент, която остава пряко отразена в капитала от периода на извършване на хеджирането (виж параграф 95 а)), се отчита отделно в основния капитал до възникване на прогнозна сделка или до момента, в който възникването ѝ вече не се очаква. При възникването ѝ се прилагат параграфи 97, 98 и 100. Ако вече не се очаква осъществяването на прогнозната сделка, кумулативната печалба или загуба, пряко отчетена в основния капитал, се признава в отчета за приходите.
                              
                           
                        
                     
         Хеджиране на нетна инвестиция
   
               102.
            
            
               
                  
                     Нетна инвестиция в образувание в чужбина, включително хеджиране на парична позиция, която представлява част от нетна инвестиция (виж IAS 21) се отчита подобно на хеджирането на парични потоци:
                  
               
               
                           
                              
                                 а)
                              
                           
                        
                        
                           
                              
                                 част от печалбата или загубата от използването на хеджинговия инструмент (виж параграф 88) се отразява директно в основния капитал чрез отчета за промените в собствения капитал (виж IAS 1);
                              
                           
                           
                              и
                           
                        
                     
                           
                              
                                 б)
                              
                           
                        
                        
                           
                              
                                 неефективната част се отчита като печалба или загуба.
                              
                           
                        
                     
                  Печалбата или загубата от използването на хеджинговия инструмент, свързана с ефективната част от хеджирането, която е пряко отразена в основния капитал, се отчита като печалба или загуба на разположение на образуванието в чужбина.
               
            
         ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
   
               103.
            
            
               
                  
                     Образуванието прилага настоящия стандарт (в т.ч. измененията, приети през март 2004 г.) за годишните периоди след 1 януари 2005 г. Разрешава се по-ранното му прилагане. Образуванието не прилага настоящия стандарт (в т.ч. измененията, приети през март 2004 г.) за годишните периоди преди 1 януари 2005 г., освен ако не се прилага и IAS 32 (приет през декември 2003 г.). Ако образуванието прилага настоящия стандарт за период преди 1 януари 2005 г., това следва да се оповести.
                  
               
            
         
               104.
            
            
               
                  
                     Настоящият стандарт се прилага обратна сила, освен в случаите упоменати в параграфи 105-108. Салдото по неразпределените прихо ди за най-ранния представен период и всички останали съпоставими суми се коригират в съответствие с изискванията на настоящия стандарт, освен ако коригирането на информацията е неосъществимо. Ако приспособяването към новите изисквания на стандарта е неосъществимо за минали периоди, образуванието о оповестява този факт и указва степента до която е коригирана информацията
                  .
            
         
               105.
            
            
               
                  
                     При първоначалното прилагане на стандарта на образуванието се разрешава да обозначи признат за предишни периоди финансов актив или пасив като такъв по справедлива стойност, като се отчита като печалба или загуба или като актив на разположение за продажба, въпреки изискването на параграф 9 обозначаването да се извърши при първоначалното отчитане. За всеки финансов актив, обозначен като актив на разположение за продажба, образуванието отчита всички промени в справедливата стойност като отделен компонент в основния капитал до последващото отписване или обезценяване, когато образуванието прехвърля кумулативната печалба или загуба в отчета за приходите. За всеки отделен финансов инструмент, посочен по справедлива стойност като печалба или загуба, образуванието следва да:
                  
               
               
                           
                              
                                 а)
                              
                           
                        
                        
                           
                              
                                 преоформи финансовия актив или пасив, като използва новото обозначаване в съответните финансови отчети;
                              
                           
                           
                              и
                           
                        
                     
                           
                              
                                 б)
                              
                           
                        
                        
                           
                              
                                 оповести справедливата стойност на финансовите активи или пасиви, обозначени във всяка една категория, както и класификацията и отчетната стойност, отразени в предходните финансови отчети.
                              
                           
                        
                     
         
               106.
            
            
               
                  
                     Освен в случаите, посочени в параграф 107 образуванието прилага изискванията за неотчитане на параграф 15–37 и приложение А, параграфи AG36-AG52 без обратна сила. Следователно, ако образуванието е отписало финансовите активи по IAS 39 (актуализиран през 2000 година) в резултат на сделка, извършена преди 1 януари 2004 година и въпросните активи не биха били отчетени съгласно настоящия стандарт, то образуванието не следва да ги отчита.
                  
               
            
         
               107.
            
            
               
                  
                     Независимо от разпоредбите на параграф 106 образуванието може да приложи изискванията за неотчитане на параграф 15–37 и приложение А, параграфи AG36-AG52 с обратна сила от датата която образуванието избере, при условие че необходимата информация за прилагане на IAS 39 по отношение неотчетените активи и пасиви от минали трансакции е била налице към момента на първоначалното отчитане на тези трансакции.
                  
               
            
         
               108.
            
            
               
                  
                     Образуванието не коригира отчетната стойност на нефинансовите активи и нефинансовите пасиви, като изключва печалбите и загубите, свързани с хеджирането на паричните потоци, които са били включени в отчетната стойност преди началото на финансовата година. В началото на финансовата година, в която за първи път се прилага този стандарт, всяка една сума пряко призната в собствения капитал за хеджиране на неотменяем ангажимент, и която съгласно настоящия стандарт се отчита по справедлива стойност се прекласифицира като актив или пасив освен при хеджиране на валутен риск, който продължава да бъде разглеждан като хеджиране на парични потоци.
                  
               
            
         ОТМЕНЯНЕ НА ДРУГИ РАЗПОРЕДБИ
   
               109.
            
            
               Настоящият стандарт отменя IAS 39 Финансови инструменти: признаване и оценяване, преработен през 2000 година.
            
         
               110.
            
            
               Настоящият стандарт и Правилника за прилагането му отменят Правилника за прилагането на стандарта, приети от Комитета за насоките по прилагането на IAS 39, създаден от бившия Комитет по IAS.
            
         
      (1)  Параграфи 48, 49 и AG69-AG82 от приложение А съдържат изисквания за определяне на справедливата стойност на финансов актив или финансов пасив.